title: Július Šupler

text: Július Šupler (s.27. lokakuuta 1950 Poprad, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Šupler pelasi vuosina 1969–1971 kaksi kautta Tšekkoslovakian 2.liigassa kotikaupunkinsa Popradin joukkueessa. Vuodesta 1979 eteenpäin hän on toiminut valmentajana.


title: Július Šupler

text: Šupler toimi HC SKP Popradin apuvalmentajana vuosina 1979–1985 ja nousi seuran päävalmentajaksi seuraavaksi kahdeksi kaudeksi. Kauden 1988–1989 hän valmensi kakkosliigan Liptovsky Mikulasia ja palasi sen jälkeen takaisin Extraligaan HK Dukla Trencinin päävalmentajaksi. Tämän ohella hän valmensi myös Tšekkoslovakian alle 20-vuotiaiden maajoukkuetta vuosien 1991 ja 1992 kisoissa. Kaudella 1992–1993 Supler valmensi Extraligassa HC Kosicen joukkuetta ja valittiin tämän jälkeen Slovakian maajoukkueen päävalmentajaksi. Hänen johdollaan Slovakia pelasi 1994 olympialaisissa ja 1994 C-ryhmän MM-kisoissa. Seuraavaksi vuodeksi Slovakia nousi B-ryhmään ja edelleen 1996 A-ryhmään.


title: Július Šupler

text: Kaudella 1996–1997 Šupler kävi Kanadassa WHL-joukkue Portland Winter Hawksien apuvalmentajana, josta palasi seuraavaksi kaudeksi Extraligan HC Sparta Prahan päävalmentajaksi. Seuraavat kaksi ja puoli kautta hän toimi Dukla Trencinin päävalmentajana ja sen ohessa Slovakian alle 20-vuotiaiden maajoukkueen valmentajana vuoden 2002 MM-kisoissa.


title: Július Šupler

text: Kauden 2002–2003 Šupler valmensi HC Slovan Bratislavan joukkuetta ja aloitti seuraavan kauden Venäjän superliigassa Lokomotiv Jaroslavlin päävalmentajana. Sopimus kuitenkin purettiin kesken kauden ja Šupler siirtyi Valko-Venäjän sarjaan Dinamo Minskin päävalmentajaksi. Kaudet 2004–2006 Šupler valmensi Valko-Venäjän sarjassa pelannutta latvialais-joukkue HK Riga 2000:a.


title: Július Šupler

text: 2006–2008 Šupler toimi jälleen Slovakian maajoukkueen päävalmentajana. Maajoukkuepestin jälkeen hän siirtyi KHL-joukkue Dinamo Rigan päävalmentajaksi. Kolmivuotisen Dinamo-jakson aikana Dinamo ylsi joka vuosi pudotuspeleihin, parhaimmillaan läntisen konferenssin välieriin. Dinamon jälkeen Šupler valmensi Moskovan TsSKA:ta mutta sai potkut kesken kauden ja hänet korvasi Vjatšeslav Butsajev. Seuraavalle kaudelle Šupler sai valmennettavakseen KHL:n ukrainalaisjoukkue Donbass Donetskin. Ukrainasta Šupler palasi seuraan kauden pulivälissä Slovakiaan valmentamaan Extraliigan HKM Zvolenia. 2015–2016 kauden Šupler aloitti Popradin alle 18-vuotiaiden joukkueen valmentajana, mutta sai potkut jo syyskuussa. Tämän jälkeen hän ei ole toiminut aktiivisesti seuravalmentajana. 2017 MM-kisoissa hän oli osa Slovakian joukkueen valmennusryhmää.


title: Jarkko Pynnönen

text: Jarkko Juhani Pynnönen (s. 17. huhtikuuta 1998 Lahti) on suomalainen jääkiekkopuolustaja, joka pelaa SM-liigajoukkue Pelicansissa. Hän on pelannut kaudella 2018–2019 myös lainalla Mestis-joukkue Heinolan Peliitoissa.


title: Jarkko Pynnönen

text: Pynnönen on Pelicansin oma kasvatti. Kauden 2013–2014 hän aloitti seuran C-nuorissa, joiden tehokkain puolustaja Pynnönen oli C-nuorten SM-karsinnoissa tehoilla 2+10=12. Loppukauden hän pelasi kuitenkin Pelicansin B-nuorissa, joiden varakapteenina Pynnönen toimi kaudella 2014–2015. Kauden 2016–2017 lopulla hän siirtyi Pelicansin A-nuorista lainalle Mestis-joukkue Heinolan Peliittoihin, jossa Pynnönen pelasi viisi runkosarja- ja yhden playoff-ottelun jääden ilman tehopisteitä.


title: Jarkko Pynnönen

text: Toukokuussa 2017 Pynnönen teki juniorisopimuksen Pelicansin SM-liigajoukkueen kanssa. Hän teki liigadebyyttinsä 18. marraskuuta 2017 vieraissa KooKoota vastaan. Pynnönen merkittiin Pelicansin seitsemänneksi puolustajaksi. Hän sai ottelussa jääaikaa 11.32 minuuttia ja keräsi teholukeman -1. Pynnönen keräsi myös yhden kahden minuutin jäähyn pelin viivyttämisesti lyömällä kiekon katsomoon. Ottelu jäi hänelle kauden ainoaksi SM-liigassa. Pynnönen pelasi kauden aikana miesten pelejä myös kahdeksan runkosarja- ja kahden karsintasarjan ottelun verran lainalla Peliitoissa.


title: Jarkko Pynnönen

text: Elokuussa 2018 Pelicans lainasi Pynnösen Peliittojen Mestis-joukkueeseen. Hän murtautui kaudella 2018–2019 kuitenkin Pelicansin SM-liigajoukkueeseen. Pynnönen teki liigauransa avausmaalin 18. tammikuuta 2019 Turun Palloseuraa vastaan. Hänen osumansa jäi TPS:n 3–0-voittoon päättyneen ottelun ratkaisumaaliksi.


title: Jarkko Pynnönen

text: Pynnönen pelasi World U-17 Hockey Challengessa marraskuussa 2014. Yhteensä hän on pelannut kolme nuorten ja 25 poikien maaottelua.


title: Jarkko Pynnönen

text: Pynnönen valmistui ylioppilaaksi Lahden lyseon lukiosta keväällä 2017.


title: SsangYong Rodius

text: SsangYong Rodius on SsangYongin valmistama 5-ovinen tila-auto.


title: Piippa Heliö-Angervo

text: Piippa Heliö-Angervo (27. elokuuta 1902 Helsinki – 1. toukokuuta 1984 Helsinki) oli suomalainen lausuntataiteilija ja musiikinopettaja.


title: Piippa Heliö-Angervo

text: Piippa Heliö-Angervo valmistui vuonna 1923 Helsingin musiikkiopistosta ja opiskeli vielä pianopedagogiikkaa ja laulunopetusta Helsingin konservatoriossa. Lausuntaa hän opiskeli Suomessa muun muassa Olga Poppiuksen ja Ilmari Räsäsen johdolla ja Ruotsissa Maria Schildknechtin johdolla.


title: Piippa Heliö-Angervo

text: Heliö-Angervo opetti pianonsoittoa Helsingin konservatoriossa 1926–1945 ja lausuntaa Sibelius-Akatemiassa vuodesta 1932 vuoteen 1968, jolloin hän jäi eläkkeelle. Lisäksi hän esiintyi ja piti lausuntailtoja Suomessa, Ruotsissa ja Virossa. Hän oli mukana perustamassa Suomen Lausujain Liittoa ja oli sen hallituksen jäsen 1939–1948.


title: Piippa Heliö-Angervo

text: Vuonna 1962 Piippa Heliö-Angervo palkittiin Pro Finlandia -mitalilla.


title: Piippa Heliö-Angervo

text: Piippa Heliö-Angervon puoliso oli professori Kyösti Angervo. Heidän tyttäriään ovat oopperalaulaja Heljä Angervo ja viulutaiteilija Hannele Segerstam.


title: Johan Pitka

text: Johan Pitka (19. helmikuuta 1872 Jalgsema, Järvamaa – kadonnut syyskuussa 1944 Viro) oli virolainen kontra-amiraali, joka toimi Viron merivoimien komentajana Viron vapaussodassa 1918–1919. Hän oli myös yksi äärioikeistolaisen vapsiliikkeen perustajista.


title: Johan Pitka

text: Johan Pitka syntyi maanomistajan perheeseen Järvamaalla. Hänen veljensä oli kirjailija Peäro August Pitka, joka käytti kirjailijanimeä "Ansomardi". Pitka oli vuosina 1889–1907 merillä ja opiskeli 1891–1893 Käsmun ja Kuressaaren merikouluissa sekä 1894–1895 Paldiskin merikoulussa, josta hän valmistui merikapteeniksi. Vuosina 1907–1911 hän toimi laivameklarina Liverpoolissa Englannissa ja sen jälkeen laivanvarustajana Tallinnassa. Pitka oli myös vuonna 1917 perustettujen Tallinnan laivaseuran ja Baltian pelastusseuran puheenjohtaja. Vallankumousvuoden 1917 aikana hän liittyi mukaan Viron sotilasneuvostojen komitean ja Tallinnan Omakaitsen toimintaan. Vuonna 1918 hän oli mukana maanalaisena perustetussa Kaitseliitissa.


title: Johan Pitka

text: Saksan armeijan vetäydyttyä Virosta Pitka nimitettiin 1. joulukuuta 1918 Viron panssarijunien ja 16. joulukuuta merivoimien komentajaksi. Hän oli merivoimien komentajana 28. marraskuuta 1919 asti. Hän sai huhtikuussa 1919 everstiä vastanneen "mereväekaptenin" ja marraskuussa 1919 kontra-amiraalia vastanneen "aseadmiralin" sotilasarvon. Pitka valittiin myös Viron perustuslakia säätävään kansalliskokoukseen huhtikuussa 1919 Viron kansanpuolueen ("Eesti Rahvaerakond") edustajana. Vuosina 1920–1924 hän oli perustamansa Valve Liitin johtaja ja perusti vuonna 1923 myös Kansallisen vapaamielisen puolueen ("Rahvuslik Vabameelne Partei").


title: Johan Pitka

text: Vuosina 1924–1930 Pitka asui Kanadan Uudessa Kaledoniassa. Palattuaan Viroon hän toimi vuosina 1930–1937 keskusosuusjärjestö Eesti Tarbijateühistute Keskühistun (ETK) toimitusjohtajana ja maanviljelijänä Ebaveressä. Hän oli samalla Viron vapaussotureiden liiton varapuheenjohtaja vuosina 1931–1932. Pitka myös perusti vuonna 1931 Veljessoturien kerhon ("Lahinguvendade Klubi") ja vuonna 1933 Vapaussodan rintamamiesten yhdistyksen ("Vabadussõja Rindemeeste Ühingu"). Hänet valittiin vuonna 1937 edustajaksi presidentti Konstantin Pätsin perustamaan kansalliskokoukseen eli Rahvuskoguun.


title: Johan Pitka

text: Neuvostoliiton ja Saksan miehittäessä Viroa Pitka oli vuosina 1940–1944 maanpaossa Suomessa käyttäen salanimeä Schmidt. Hänen toinen vaimonsa ja molemmat poikansa teloitettiin Usollagin vankileirillä Neuvostoliitossa vuonna 1942. Pitka palasi Viroon huhtikuussa 1944 ja perusti elokuussa virolaisista kootun ”iskujoukko amiraali Pitkan” ("Löögiüksus Admiral Pitka"), joka yritti puolustaa Tallinnaa lähestyvältä puna-armeijalta. Hän katosi syyskuussa 1944 joukkojensa peräännyttyä Läänemaalle.


title: Johan Pitka

text: Tallinnassa paljastettiin vuosina 2002 ja 2007 kuvanveistäjä Tõnu Maarandin ja arkkitehti Mart Kadarikun suunnittelema Johan Pitkan muistomerkki.


title: Johan Pitka

text: Pitkan mukaan on nimetty vuonna 2000 nykyinen Viron merivoimien lippulaiva "EML Admiral Pitka".


title: Nessun dorma

text: Nessun dorma on aaria Giacomo Puccinin oopperasta Turandotista, ja yksi tunnetuimmista tenoriaarioista oopperassa. Sen laulaa Calaf, "il principe ignoto" (tuntematon prinssi), joka rakastuu ensisilmäyksellä kauniiseen mutta kylmään prinsessaan Turandotiin. Kuka tahansa mies, joka haluaa naida Turandotin, joutuu vastaamaan ensiksi kolmeen hänen arvoitukseensa; jos mies vastaa väärin, hänet mestataan. Aariassa Calaf tuo ilmi voitokkaan vakuutuksensa siitä, että hän tulee saamaan prinsessan itselleen.


title: Nessun dorma

text:
Nessun dorma! Nessun dorma!
Tu pure, o Principessa,
nella tua fredda stanza,
guardi le stelle
che tremano d’amore, e di speranza!


title: Nessun dorma

text:
Ma il mio mistero è chiuso in me;
il nome mio nessun saprà!
No, No! Sulla tua bocca
lo dirò quando la luce splenderà!


title: Nessun dorma

text:
Ed il mio bacio scioglierà
il silenzio che ti fa mia!


title: Nessun dorma

text:
Il nome suo nessun saprà,
E noi dovrem, ahimè, morir, morir!


title: Nessun dorma

text:
Dilegua, o notte!
Tramontate, stelle!
Tramontate, stelle!
All’alba vincerò!
Vincerò! Vincerò!


title: Jarkko Hellström

text: Jarkko K. Hellström on suomalainen elintarviketieteilijä ja Luonnonvarakeskuksen (Luke) tutkija Jokioisilla. Hänen osaamisalueensa kuuluvat esimerkiksi elintarvikkeiden fenoliyhdisteiden tutkimus sekä elintarvikeanalyysit HPLC-kromatografilla.


title: Jarkko Hellström

text: Hellström valmistui Helsingin yliopistosta vuonna 2003 maisteriksi pääaineenaan elintarvikekemia. Hänen pro gradu -työnsä (2003) käsitteli oluen vierasaineiden määritystä nestekromatografilla.


title: Jarkko Hellström

text: Hän on työtovereineen tutkinut sekä suomalaisissa että ulkomaisista elintarvikkeista esimerkiksi marjojen, perunoiden ja viljatuotteiden fenoliyhdisteitä (kuten flavonoideja), muuta kemiallista koostumusta ja terveysvaikutuksia (esim. ). Marraskuussa 2017 Hellström nousi alansa viitatuimpien tutkijoiden listalle paljolti listalla jo aiemmin olleen työtoverinsa Pirjo Mattilan kanssa tehdyillä yhteisartikkeleilla (Agricultural sciences -aihealueesta, joka sisältää elintarviketieteet). Hellströn ylsi samalla kaikkiaan noin 3 300 tutkijaa maailmanlaajuisesti sisältävällä "2017 Highly Cited Researchers" -listan runsaan kahdenkymmenen Suomessa työskentelevän tutkijan ryhmään.


title: Istekki

text: Istekki Oy on kuopiolainen ICT-alan yritys. Vuonna 2016 yrityksen liikevaihto oli 45,2 miljoonaa euroa, nettotulos 1,2 miljoonaa. Vuonna 2018 työntekijöitä Istekissä oli jo yli 500. Istekin vt. toimitusjohtaja on Lasse Koskivuori. Istekki on julkisomisteinen, ja sen asiakasomistajia ovat muun muassa Kuopion ja Varkauden kaupungit, sekä useat sairaanhoitopiirit ja kuntayhtymät.


title: Luettelo kvanttisuorittimista

text: Tämä on luettelo kvanttitietokoneissa käytetyistä kvanttisuorittimista (QPU).


title: Katkeraa riisiä

text: Katkeraa riisiä () on italialainen mustavalkoinen draamaelokuva vuodelta 1949, ja sen on ohjannut Giuseppe de Santis. Se esitettiin Cannesin elokuvajuhlilla syyskuussa 1949.


title: Katkeraa riisiä

text: Elokuvan pääosissa esiintyvät Raf Vallone, Vittorio Gassman, Silvana Mangano ja Doris Dowling. Suomessa elokuvan ensi-ilta oli 1952.


title: Katkeraa riisiä

text: Dino de Laurentiisin tuottama elokuva tehtiin kesällä 1948. Kyseessä on osittain neorealistinen elokuva jossa lisäksi on selviä vaikutteita Neuvostoliittolaisesta sosialistisesta realismista ja kovaksi keitetystä amerikkalaisesta rikoselokuvasta. Myös musiikilla on elokuvassa tärkeä osa. Elokuvassa tuodaan laajasti esiin sekä rikostarina että sodanjälkeisen länsimaista sodanjälkeistä elämää järjestäytyneiden ammattiliittojen ja paikallisen mafian välillä sekä solidaarisuuden ja naisten aseman välillä Po-koen laaksossa riisinviljelijöiden keskuudessa Italian pohjoisosassa.


title: Katkeraa riisiä

text: "Katkeraa riisiä" on neorealistisen elokuvan suurin kansainvälinen yleisömenestys, ja sen yleisönsuosion vetovoimana oli seksi ja näyttelijä Silvana Mangano, josta tuli italialaisen elokuvan eroottinen naistähti. Elokuva kertoo Pohjois-Italian riisiviljelmien naistyöläisistä, ja sen juonena on rikostarina.


title: Katkeraa riisiä

text: Italialainen kommunistinen L'Unita-lehti tyrmäsi elokuvan liian seksistisenä, lisäksi amerikkalaista musiikkia oli liikaa ja työläisnaiset olivat epäaitoja. Jari Sedergren kirjoittaa artikkelissaan, että amerikkalaisvaikutus oli elokuvassa selvä, vaikka alkuperäisen suunnitelman mukaan elokuvan piti sisältää marxilaista maaseututyöläisen asemaan kohdistuvaa yhteiskuntakritiikkiä.


title: God's Company

text: God's Company on yhdysvaltalainen 4. syyskuuta 1994 julkaistu kokoelmalevy, joka sisältää 26 kappaletta. Kokoelma julkaistiin kahdeksan vuotta artisti Meryl Garretin kuoleman jälkeen. Kokoelma sisältää uskonnollista musiikkia.


title: Go All the Way

text: Go All the Way on Kojon kolmas studioalbumi, joka julkaistiin vuonna 1981 levymerkillä Finnlevy. Albumi äänitettiin Takomo-studioilla Helsingissä, ja sen tuottivat K. Timber sekä T. T. Oksala.


title: Go All the Way

text: Albumi nousi Suomen virallisen listan seitsemännelle sijalle, ja pysyi listalla niin ikään seitsemän viikkoa.


title: Hinterrhein (täsmennyssivu)

text: Hinterrhein voi viitata muun muan seuraaviin artikkeleihin:


title: Toivo Löyskä

text: Toivo Eljas Löyskä (9. elokuuta 1903 Viipuri – 14. elokuuta 1975 Helsinki) oli suomalainen arkkitehti.


title: Toivo Löyskä

text: Löyskän vanhemmat olivat rakennusmestari Eljas Löyskä ja Xenia Matilda Westerinen ja puoliso vuodesta 1931 käsityönopettaja Helvi Helena Riihijärvi. Toivo Löyskän vanhemmasta veljestä Väinö Löyskästä tuli arkkitehti, samoin kuin Toivo ja Helvi Löyskän pojasta Risto Löyskästä. Löyskä tuli ylioppilaaksi Viipurin suomalaisesta lyseosta 1922 ja valmistui arkkitehdiksi Teknillisestä korkeakoulusta 1931. Opintojensa aikana hän oli töissä muun muassa Uno Ullbergin, Jalmari Peltosen ja Toivo Paatelan toimistoissa. Valmistuttuaan hän työskenteli Lääkintöhallituksessa vuoteen 1938 ja sitten Kulutusosuuskuntien Keskusliiton rakennusosaston toimistopäällikkönä vuoteen 1948, jolloin hän perusti oman toimiston. Hän toimi myös Teknillisen korkeakoulun arkkitehtiosaston assistenttina. Viipuriin Löyskä suunnitteli useita rakennuksia yhdessä veljensä kanssa.


title: Nissan President

text: Nissan President on henkilöauto, jota japanilainen Nissan valmisti vuosina 1965–2010. Autoa käyttivät pääosin suuryritysten johtajat ja valtion korkea-arvoiset virkamiehet. Japanissa sen suurin kilpailija oli Toyota Century.


title: Väinö Löyskä

text: Väinö Johannes Löyskä (s. 23. toukokuuta 1898 Viipuri) oli suomalainen arkkitehti.


title: Väinö Löyskä

text: Löyskän vanhemmat olivat rakennusmestari Eljas Löyskä ja Xenia Matilda Westerinen ja puoliso arkkitehti Tuulikki Suonivaara-Löyskä. Myös Väinö Löyskän nuoremmasta veljestä Toivo Löyskästä tuli arkkitehti. Löyskä pääsi ylioppilaaksi Viipurin suomalaisesta lyseosta 1919 ja valmistui arkkitehdiksi Teknillisestä korkeakoulusta 1925. Valmistuttuaan hän työskenteli useissa eri arkkitehtitoimistoissa Helsingissä, Helsingin kaupungin asemakaavaosatolla ja Viipurissa Uno Ullbergin toimistossa 1925−1929. Viipurin kaupungin rakennuskonttorin palveluksessa Löyskä oli 1930−1937, Viipurin Sahateollisuuskoulussa ja Viipurin Teollisuuskoulussa hän opetti 1925−1928, Viipurin taiteenystäväin piirustuskoulussa 1929−1937 ja Lappeenrannan teknillisessä oppilaitoksessa 1945−1965. Viipuriin Löyskä suunnitteli useita rakennuksia veljensä kanssa. Muualle Suomeen hän suunnitteli rakennuksia paljon vaimonsa kanssa peruustamassaan toimistossa, jota pariskunta piti vuoteen 1968 asti.


title: Väinö Löyskä

text: Löyskä esiintyi vuonna 1924 tehdyssä dokumentaarisessa, komediallisessa "Polyteekkarifilmi"-mykkäelokuvassa, esittäen itseään.


title: Kivipää-palkinto

text: Kivipää-palkinto on suomalainen kirjallisuuspalkinto, joka perustettiin vuonna 1999.


title: Tervajoen valuma-alue (Vanaja)

text:
Tervajoen valuma-alue (vesistöaluetunnus 35.87) on Kanta-Hämeessä, pääasiassa Lopella ja Janakkalassa mutta myös Hämeenlinnassa, sijaitsevan ja Loppijärvestä alkavan, Kesijärven ja Alasjärven kautta virtaavan ja Kernaalanjärveen Tervajoen nimisenä laskevan, joen Vanajan reitin valuma-alueessa sijaitseva toisen jakovaiheen valuma-alue. Sen pinta-ala on 257,43 neliökilometriä ja järvisyys on 9,17 %. Vesistön valuma-alueen alarajana on Kernaalanjärvi, jossa reitin vedet tulevat seuraavaksi Hiidenjoen alueelle (35.81).
Se kuuluu Kokemäenjoen vesistöön (vesistöaluetunnus 35) ja on Vanajan reitin valuma-alueen (35.8) kolmannen jakovaiheen seitsemäs osa-alue, joka jaetaan vielä kuuteen alueeseen. Nämä alueet ovat Tervajoen alaosan alue (35.871), Alasjärven alue (35.872), Kesijärven alue (35.873), Loppijärven valuma-alue (35.874), Pihtojan valuma-alue (35.875) ja Ojajoen valuma-alue (35.876). Vesistöalueen keskusjärvi on Loppijärvi, josta alkaa pääuoman matka kohti Kernaalanjärveä. Pääuomalla on useita nimiä alkaen yläjuoksulta, missä se on Nummistenjoki eli Isojoki, Kesijärven jälkeen Toivanjoki ja Alasjärven jälkeen se on Tervajoki. Tervajoen valuma-alueeseen kuuluu yli 20 järveä tai lampea, jotka ovat yli hehtaarin kokoisia. Niistä merkittävämmät ovat Loppijärvi (1 176 ha), Ojajärvi (446 ha), Kesijärvi (283 ha) ja Alasjärvi (123 ha).


title: Tervajoen valuma-alue (Vanaja)

text: Alueella sijaitsee useita taajamia. Valuma-alueen eteläosassa sijaitsevat Läyliäinen ja Loppi, ja pohjoisosissa Launonen ja Tervakoski.


title: Tervajoen valuma-alue (Vanaja)

text: Alla esiteltävässä alueen kuvauksessa on käytetty lähteinä Suomen ympäristökeskuksen viranomaistietoja ja Maanmittauslaitoksen karttapalvelua.


title: Tervajoen valuma-alue (Vanaja)

text:
Kolme alinta valuma-aluetta laskevat alenevassa numerojärjestyksessä toisiinsa:
Kesijärven alueeseen laskevat:
Valuma-alueet ja alueet on kuvattu alempana tarkemmin.


title: Tervajoen valuma-alue (Vanaja)

text: Tervajoki alkaa Alasjärvestä, virtaa sitten Tervakosken läpi ja sen jälkeen se laskee Kernaalanjärveen. Tervajoen alue on jaettu kahtia Tervakosken tehtaiden voimalaitosten kohdalta. Tehtaiden kohdalla ylänköalue vaihtuu alankoalueeksi. Jokeen yhtyy etelästä Varisojan valuma-alue.


title: Tervajoen valuma-alue (Vanaja)

text: Alueeseen sisältyy Tervajoen pohjoisosa Tervakosken tehtaille asti, Alasjärvi sekä Kesjärvestä alkava Toivanjoki. Alasjärven Luuliolahteen laskee Saukonoja ja Kuosarinlahti Sokslammi. Muita suuria järviä ei alueella ole. Toivanjokeen yhtyvät idästä pitkät pelto-ojat, mutta pohjoisesta vain lyhyitä ojia.


title: Tervajoen valuma-alue (Vanaja)

text: Alueen pääjärvi on Kesijärvi, johon laskee Pihtojan valuma-alueen (alla) oja. Järven pohjoisrantaan laskee kaksi johto-ojaa, joista läntisin tuo Hyvälammin vettä. Kesijärveen laskevaan Nummistenjokeen laskee etelästä lyhyt Oronoja ja pitkä Pikkujoki, jonka valuma-alueella on myös Huhkajanlammi.


title: Tervajoen valuma-alue (Vanaja)

text: Loppijärvi on valuma-alueensa suurin järvi ja siitä alkava Nummistenjoki on Tervajoen valuma-alueen pääuoman yläjuoksua. Loppijärveen laskevat suoraan lyhyitä laskuojia myöten Erävisjärvi ja Särkijärvi. Järven itärantaan laskeva Uksenjoki tuo valuma-alueeltaan Tyräjäsuolla sijaitsevan Tyräjän ja hieman kauempaa sijaitsevan Ruohostenlammin vesiä. Samalla valuma-alueen osalla sijaitsee laskuojaton Päättiäislammi. Uksenjoen alajuoksulla siihen yhtyy pohjoisempana lännestä Saarelankulmalta tuleva Kalevansuon johto-oja, jonka valuma-alueella sijaitsevat Mustalammi, Kalevanlammi ja Kalaton.


title: Tervajoen valuma-alue (Vanaja)

text: Ennen Kesjärveen laskemistaan Pihtoja mutkittelee alavien peltomaiden läpi ja sen järvet sijaitsevat Pihtojan yläjuoksulla. Pihtoja saa alkunsa Ali-Heinijärveltä, johon Yli-Heinijärvi ja Hanhilammi laskevat. Järviryppääseen kuuluu vielä Raikkuanlammi, joka laskee Yli-Heinijärveen.


title: Tervajoen valuma-alue (Vanaja)

text: Nummistenjokeen yhtyy sen alajuoksulla pohjoisesta Ojajoki eli Pikkujoki, joka on Ojajärven laskuoja. Ojajärvi on seudulla suurehko järvi, joka kokoaa itseensä monet suo- ja metsäojat. Leipijärvi laskee Ojajärven itärantaan ja Keravalammit puolestaan sen länsirantaan.


title: Anna Wickham

text: Anna Wickham, oikealta nimeltään Edith Alice Mary Harper (1883, Lontoo – 1947) oli merkittävä varhainen feministinen ja modernistinen runoilija. Wickham syntyi Lontoossa ja varttui pääosin Australiassa, mutta palasi Britanniaan opiskelemaan ja meni naimisiin Patrick Hepburnin kanssa.


title: Anna Wickham

text: Wickhamin aviomies ei hyväksynyt vaimonsa kirjallisia pyrkimyksiä ja toimitti Wickhamin hoidettavaksi mielisairaalaan vastoin tämän omaa tahtoa. Sairaalassa Wickhamia hoitanut lääkäri kuitenkin kannusti häntä jatkamaan kirjoittamista. 1920-luvulla Wickham asui Pariisissa ja oli osa modernistien kirjallista yhteisöä, johon kuuluivat muun muassa D. H. Lawrence ja John Gawsworth.


title: Jan Hirt

text: Jan Hirt (s. 21. tammikuuta 1991 Trebic) on tšekkiläinen maantiepyöräilijä. Hän aloitti Leopard-Trekin Continental -tason joukkueessa harjoittelijana elokuussa 2012 ja jatkoi samassa tallissa seuraavan kauden. Hän kilpaili tšekkiläisessä Etixxin Continental-joukkueessa 2014. Vuosina 2015–2017 hän ajoi puolalaisessa CCC–Sprandi–Polkowicessa. Kaudesta 2018 alkaen hän on edustanut Astana Teamia.


title: Jan Hirt

text: Lähteet: Pro Cycling Stats, Cycling Archives


title: Chunerpeton

text: Chunerpeton tianyiensis on sukupuuttoon kuollut suursalamantereiden heimoon kuuluva pyrstösammakkolaji. Se on sukunsa Chunerpeton ainoa laji. Sen jäänteet on löydetty Daohugoun muodostumasta Sisä-Mongoliasta, Kiinasta. "Chunerpeton" oli pieni, 18 sentin pituinen eläin, joka eli keskisellä jurakaudella.


title: Maastohiihdon Suomen Cup 2017–2018

text: Maastohiihdon Suomen Cupin kausi 2017–2018 oli kilpailusarjan seitsemäs kausi, joka alkoi Sotkamon Vuokatissa 28. lokakuuta 2017 ja päättyi Taivalkosken SM-kilpailuissa 8. huhtikuuta 2018.


title: Maastohiihdon Suomen Cup 2017–2018

text:
Tulokset
Tulokset


title: Moravanyn venus

text: Moravanyn venus () on myöhäispaleoliittiselta kaudelta peräisin oleva venusveistos. Se on 7,6 senttimetriä korkea naishahmoa esittävä norsunluusta tehty veistos, joka on noin 22 000 vuotta vanha. Se on tehty Gravetten kulttuurin loppuvaiheen aikana.


title: Moravanyn venus

text: Patsas löydettiin sattumalta peltotöiden yhteydessä vuonna 1938 Moravany nad Váhomin lähellä. Tarkka löytöpaikka vaihtelee hieman eri arkistolähteiden välillä. Se kuitenkin hävisi useaksi vuodeksi ulkomaille ja palautettiin Slovakiaan 1968.


title: Devil’s Milk (albumi)

text: Devil’s Milk on samannimisen yhtyeen esikoisalbumi, joka julkaistiin tammikuussa 2018.


title: Devil’s Milk (albumi)

text:
Kappaleet kirjoittaneet Peitsamo, Kettula ja Erkinharju.
Sekä Juha Merimaa Helsingin Sanomissa että Suonna Kononen Karjalaisessa antavat levylle arvosteluissan kolme tähteä viidestä. Molemmat huomauttavat, että "Hei Jussi" on mukaelma "Hey Joe"-kappaleesta. Konosen mukaan "Vihikoira" on lähellä "Hound Dog"-kappaletta.


title: Hiihdon Suomen-mestaruuskilpailut 2018

text: Hiihdon Suomen-mestaruuskilpailut 2018 järjestettiin Vantaalla 12.–14. tammikuuta ja Taivalkoskella 6.–8. huhtikuuta.


title: Hiihdon Suomen-mestaruuskilpailut 2018

text: Taivalkoski, 6. huhtikuuta


title: Hiihdon Suomen-mestaruuskilpailut 2018

text: Vantaa, 13. tammikuuta


title: Hiihdon Suomen-mestaruuskilpailut 2018

text: Vantaa, 14. tammikuuta


title: Hiihdon Suomen-mestaruuskilpailut 2018

text: Taivalkoski, 8. huhtikuuta


title: Hiihdon Suomen-mestaruuskilpailut 2018

text: Vantaa, 12. tammikuuta


title: Hiihdon Suomen-mestaruuskilpailut 2018

text: Taivalkoski, 7. huhtikuuta


title: Konsta Mesikämmen

text: Konsta Mesikämmen (s. 14. marraskuuta 1995 Turku) on suomalainen jääkiekkopuolustaja, joka pelaa Mestis-joukkue Imatran Ketterässä.


title: Konsta Mesikämmen

text: Mesikämmen on TuTon kasvatti. Kaudella 2010–2011 hän oli B-nuorten II-divisioonassa joukkueensa tehokkain puolustaja tehoilla 2+12=14. Kesken kauden 2011–2012 Mesikämmen siirtyi TuTosta Tapparaan, jossa hän voitti kauden päätteeksi B2-nuorten Suomenmestaruuden. Kaudeksi 2013–2014 Mesikämmen siirtyi KOOVEE:n A-nuorten Mestisjoukkueeseen. Kaudeksi 2014–2015 hän siirtyi sarjatasoa ylemmäs Vaasan Sportin A-nuorten SM-liigajoukkueeseen.


title: Konsta Mesikämmen

text: Kauden 2015–2016 Mesikämmen aloitti samassa sarjassa Porin Ässien paidassa, mutta siirtotakarajalla, helmikuussa 2016 hän siirtyi loppukaudeksi Mestis-joukkue KeuPa HT:hen. Mesikämmen teki siellä kahdeksassa runkosarja- ja 11 playoff-ottelussa kolme syöttöpistettä. Kaudeksi 2016–2017 hänet nimettiin KeuPan varakapteeniksi. Mesikämmenen ensimmäinen kokonainen Mestis-kausi toi 50 runkosarjaottelussa tehot 2+6=8 ja neljässä playoff-ottelussa yhden syöttöpisteen.


title: Konsta Mesikämmen

text: Huhtikuussa 2017 Rauman Lukko kiinnitti Mesikämmenen 1+2-vuotisen sopimuksella seuran ja KeuPan yhteisenä sopimuspelaajana. Hän aloitti kauden 2017–2018 KeuPan vahvuudessa ja Mesikämmen jatkoi joukkueen kapteenistossa. Hän sai tililleen ensimmäisen SM-liigaottelunsa Lukossa 18. marraskuuta 2017 Turun Palloseuraa vastaan. Mesikämmen merkittiin joukkueen seitsemänneksi puolustajaksi. Hän jäi ottelussa kuitenkin ilman peliaikaa. Mesikämmenestä tuli kaikkien aikojen viides kolmannen polven kiekkoilija Suomen pääsarjatasolla. Hänestä tuli myös kaikkien aikojen ensimmäinen kolmannen polven pääsarjapuolustaja, sillä sekä Mesikämmenen isä Roni että isoisä Ilkka pelasivat samalla pelipaikalla. Ensimmäiset jääaikansa Mesikämmen sai SM-liigassa toisessa ottelussaan 1. joulukuuta 2017 Vaasan Sportia vastaan, kun Lukon kokoonpanosta olivat sivussa Simo-Pekka Riikola ja Roni Sevänen. Mesikämmen merkittiin joukkueen toiseen puolustajapariin Jyri Marttisen viereen. Hän sai ottelussa jääaikaa lopulta 14.25 minuuttia ja keräsi teholukeman -1. Mestiksen siirtotakarajalla helmikuussa 2018 Mesikämmenen ilmoitettiin pelaavan loppukauden Lukon vahvuudessa. Hän sai joukkueessa tililleen kaikkiaan kymmenen runkosarjaottelua ilman tehopisteitä.


title: Konsta Mesikämmen

text: Kaudeksi 2018–2019 Mesikämmen siirtyi vuoden mittaisella sopimuksella Imatran Ketterän Mestis-joukkueeseen.


title: Konsta Mesikämmen

text: Mesikämmen on kolmannen polven SM-liigapelaaja. Hänen isänsä Roni pelasi omalla urallaan yhteensä 72 SM-liigaottelua sekä sittemmin myös ulkomailla. Roni on toiminut myöhemmin pelaaja-agenttina. Konstan isoisä Ilkka Mesikämmen pelasi puolustajana yli 400 pääsarjaottelua sekä viidet arvokisat. Ilkka on aateloitu Suomen Jääkiekkoleijonaksi numerolla 62.


title: I Vow to Thee, My Country

text: I Vow to Thee, My Country on brittiläinen isänmaallinen hymni, joka perustuu englantilaisen Gustav Holstin säveltämän "Planeetat"-orkesterisarjan Jupiter-osan keskellä kuultavaan melodiaan, joka tunnetaan nimellä "Thaxted" (joskus myös "The Jupiter Hymn").


title: I Vow to Thee, My Country

text: Kappaleen sanat ovat peräisin brittiläisen diplomaatin Cecil Spring-Ricen runosta. Spring-Rice kirjoitti runonsa ensimmäisen version vuonna 1908, mutta uudisti sitä tammikuussa 1918 vähän ennen kuolemaansa. Hänen tyttärensä toi runon Holstin tietoon opiskellessaan St Paul's Girls Schoolissa, missä Holst toimi musiikin johtajana. Kappale julkaistiin ensimmäisen kerran vuonna 1921.


title: I Vow to Thee, My Country

text: Kappaletta on kritisoitu yltiönationalistisena ja anglikaanisen kirkon edustajat ovat toivoneet, ettei sitä laulettaisi kirkoissa. Vuonna 2004 Hulmen piispa Stephen Lowe sanoi kappaleen olevan "kerettiläinen" ja "sisältävän kaikuja Saksan 1930-luvun kansallismielisyydestä ja Yhdysvaltain oikeistorepublikanismin vastenmielisemmistä piirteistä".


title: Slovakian juutalaiset

text: Slovakian juutalaiset ovat juutalainen etninen vähemmistö Slovakiassa. Maan yhteisöllä on pitkä historia, mutta se pieneni huomattavasti holokaustin ja maastamuuton seurauksena. Nykyisin maassa asuu noin 2 700 juutalaista ja heistä valtaosa maan pääkaupungissa Bratislavassa.


title: Slovakian juutalaiset

text: Ensimmäiset juutalaiset nykyisen Slovakian alueella lienevät olleet Tonavan varren roomalaisille linnoituksille ensimmäisellä vuosisadalla eaa. saapuneita orjia, kauppiaita ja sotilaita. Arkeologisissa kaivauksissa alueelta on löydetty joitakin juutalaistaustaisia esineitä. Roomalaisajan jälkeen juutalaisia ilmaantui alueelle jälleen, mahdollisesti 600-luvulla, jolloin slaaveja johtanut Samo yhdisti heimoja avaareja vastaan. 800-luvulla ilmestyivät ensimmäiset varsinaiset länsislaavilaiset valtiot, ja juutalaisia asettui ilmeisesti niin sanotun Suur-Määrin alueelle. 900-luvulla alueelle tulleiden unkarilaisten mukana saapui mahdollisesti myös juutalaisuuden omaksuneita kasaareja. Heitä jäi merkkejä historiallisiin lähteisiin sekä joihinkin Nitrajoen varren paikannimiin.


title: Slovakian juutalaiset

text: Myöhemmin Unkarin kuningaskunta, johon Slovakia kuului, muodostui juutalaisten muuttoliikkeen kohteeksi. Muuttajia tuli nykyisestä Saksasta ja Balkanilta ja he perustivat yhteisöjä Tonavan, Hron-, Vag- ja Nitrajokien varrelle. Ensimmäisen ristiretken aikana etenkin Bratislavan () juutalaiset joutuivat vainojen kohteiksi. 1200-luvulla kaupungin juutalaisyhteisön kooksi mainitaan 800 ja yhteisöllä oli autonomia ja oma johtajansa. Mongolit hävittivät Unkaria vuonna 1241 ja maata jälleenrakentamaan kutsuttiin siirtolaisia ulkomailta ja monet heistä olivat juutalaisia. Juutalaiset asettuivat usein aikaisempiin keskuksiinsa. Vainot jatkuivat edelleen ajoittain ja vuonna 1369 juutalaiset karkotettiin Košicesta. Juutalaisia myös poltettiin Trnavassa vuonna 1494 ja Pezinokissa vuonna 1516 syytettynä kristittyjen lasten veren käyttämisestä rituaaleissaan.


title: Slovakian juutalaiset

text: Vuoden 1785 väestönlaskennan mukaan nykyisen Bratislavan juutalaisyhteisö oli Unkarin suurin ja toiseksi suurin Nové Mesto nad Váhom. Alueelle tuli juutalaisia siirtolaisia esimerkiksi Itävallasta, Saksasta, Ukrainasta ja etenkin Määristä. 1600-luvulla Ylä-Unkari tunnettiin nimellä "Magyar Israel". Euroopan hullun vuoden aikana 1848-49 monin paikoin Länsi- ja Keski-Slovakiaa mellakoitiin ja monet Slovakian juutalaisista liittyivät Unkarin kapinaan 1848 kapinallisten puolella. Itävalta-Unkarin kaksoismonarkian perustamisen jälkeen Unkarissa aloitettiin vähemmistöjen unkarilaistaminen ja alueen juutalaiset alkoivat lähentyä poliittisesti Budapestia aiemman Wienin sijaan. Nové Mesto nad Váhomissa syntyneestä Ede Hornista tuli Unkarin ensimmäinen juutalainen ministeri ja vuonna 1896 voimaan tullut lakiuudistus teki juutalaisuudesta tasavertaisen kristinuskon kanssa. Juutalaisten läheiset suhteet Unkariin vieraannuttivat heidät slovakkien kansallisesta liikkeestä. Slovakialaisen kansallismielisyyden noustessa 1800-luvun lopulla syntyi myös sionistinen liike.


title: Slovakian juutalaiset

text: Juutalaiset kärsivät jälleen vainoista ensimmäisen maailmansodan jälkimainingeissa, mutta tilanne rauhoittui kun Slovakiasta tuli osa Tšekkoslovakiaa. Uudessa demokraattisessa maassa oli mahdollista myös uudenlainen poliittinen toiminta. Vuonna 1919 perustettiin juutalainen puolue Židovská strana ja Slovakian juutalaisten liitto Svaz Židovna Slovensku. Juutalainen puolue pääsi maan parlamenttiin ensi kerran vaaleissa 1929 ja sen edustajia olivat Ludvik Singer ja Julius Reisz Bratislavasta. Yhdysvalloissa perustettu Joint Distribution Committee paransi puolestaan taloudellisia mahdollisuuksia esimerkiksi myöntämällä lainoja paikallisille juutalaisille. "Juedische Volkszeitung" -lehti aloitti toimintansa Bratislavassa vuonna 1919. Tšekkoslovakian ensimmäisen väestönlaskennan mukaan vuonna 1921 Slovakiassa oli 135 918 uskonnoltaan juutalaista ja 70 522 kansalaisuudekseen juutalaisen ilmoittanutta henkilöä.


title: Slovakian juutalaiset

text: Slovakian juutalaisten asema huononi Münchenin sopimuksen jälkeen vuonna 1938 ja 2. marraskuuta Tšekkoslovakia luovutti suuria alueita Unkarille. Näillä alueilla asui noin 45 000 juutalaista. 14. maaliskuuta 1939 Slovakia julistautui itsenäiseksi. Maa oli natsi-Saksan läheinen liittolainen ja ensimmäiset juutalaisten vastaiset lait tulivat voimaan 18. huhtikuuta 1939. Saman vuoden loppuun mennessä juutalaiset työntekijät olivat kiellettyjä hallinnon ja armeijan viroissa ja he eivät voineet käyttää julkisia rakennuksia tai perustaa yrityksiä. Slovakian juutalaisia alettiin pakkosiirtää natsi-Saksan keskitysleireille vuonna 1942 ja toisen maailmansodan holokaustin aikana surmansa sai arviolta 100 000 Slovakian juutalaista. Monet juutalaiset ottivat osaa Slovakian kansannousuun vuonna 1944 ja toisen maailmansodan päätyttyä sionistinen liike elpyi. Vuosien 1948 ja 1949 välillä yli 11 000 Slovakian juutalaista muutti ulkomaille ja heistä suuri osa Israeliin.


title: Slovakian juutalaiset

text: Nykyisin Slovakiassa asuu noin 2 700 juutalaista ja suurin osa heistä maan pääkaupunki Bratislavassa. Maan juutalaiset puhuvat tavallisesti slovakkia tai unkaria. Bratislavassa, Galantassa, Košicessa, Piestanyssä, Prešovissa ja Trnavassa sijaitsee synagogia. Maan kaksi rabbia ovat peräisin ulkomailta ja košer lihaa tuotetaan paikallisesti.


title: Tommy Lee Jonesin filmografia

text: Tämä on luettelo Tommy Lee Jonesin filmografiasta ja palkinnoista.


title: Jussi-Antti Reimari

text: Jussi-Antti Reimari (s. 19. syyskuuta 1975 Hollola) on suomalainen entinen jääkiekkopuolustaja. Hän pelasi urallaan SM-liigassa yhteensä 229 runkosarjaottelua tehopistein 13+27=40 ja keräten 200 jäähyminuuttia sekä seitsemän playoff-ottelua tehden yhden maalin ja keräten kaksi jäähyminuuttia. Reimari pelasi lähes koko uransa kotiseudullaan Lahdessa, mutta hän pelasi myös kahtena viimeisenä kautenaan myös Norjassa.


title: Jussi-Antti Reimari

text: Reimari on lahtelaisen kiekkokoulun kasvatti. Hän voitti Kiekkoreippaassa kauden 1990–1991 päätteeksi C-nuorten SM-pronssia. Kaudella 1993–1994 Reimari eteni Reipas Lahden A-nuorten I-divisioonajoukkueen kanssa A-nuorten SM-liigan karsintoihin, mutta joukkue jäi kuitenkin ilman sarjanousua. Hän debytoi samalla kaudella myös Reippaan SM-liigajoukkueessa, jossa Reimari pelasi viisi runkosarjaottelua tehden yhden syöttöpisteen. Joukkue putosi kauden päätteeksi I-divisioonaan.


title: Jussi-Antti Reimari

text: Kausi 1994–1995 oli Reimarille ensimmäinen kokonainen miesten peleissä ja hän teki I-divisioonassa 40 runkosarjaottelussa tehot 6+7=13. Kaudella 1995–1996 Reimari oli viidellä osumallaan joukkueen eniten maaleja tehnyt puolustaja Kari Elorannan ja Jussi Salmisen kanssa. Kaudeksi 1996–1997 Reipas Lahti nimettiin Pelicansiksi. Reimari oli joukkueen tehokkain puolustaja tehoilla 8+12=20. Kaudella 1997–1998 hän eteni Pelicansin kanssa aina liigakarsintoihin saakka, mutta Kalevan Pallo kuitenkin pudotti joukkueen toisella kierroksella otteluvoitoin 3–2. Kausi 1998–1999 päättyi kuitenkin SM-liiganousuun.


title: Jussi-Antti Reimari

text: Ensimmäisellä täydellä SM-liigakaudellaan 1999–2000 Reimari teki Pelicansissa 37 runkosarjaottelussa tehot 3+2=5 ja seitsemässä playoff-ottelussa tehot 1+2=3. Neljännellä kokonaisella SM-liigakaudellaan 2002–2003 hän teki liigan yhden kauden piste-ennätyksensä tehoilla 5+10=15. Kauden 2004–2005 Reimari aloitti Suomi-sarjajoukkue Heinolan Kiekossa, josta hän siirtyi seitsemän pelaamansa ottelun jälkeen Norjan UPC-ligaenin Stavanger Oilersiin. Kaudella 2005–2006 Reimari eteni joukkueen kanssa aina liigan finaaleihin saakka, mutta Norjan-mestaruuden vei kuitenkin Vålerenga IF otteluvoitoin 4–0. Hän lopetti pelaajauransa kevääseen 2006.


title: Kolloidinen hopea

text: Kolloidinen hopea on hopeaa liuenneessa eli kolloidisessa muodossa. Hopeahiukkaset voivat liuoksessa olla hyvin pieniä, tuhat nanometriä. Sen kokoiset hiukkaset voivat vapauttaa suuria määriä hopeaioneja, jotka ovat hopean myrkyllisin muoto ja raskasmetalleista myrkyllisimpiä. Kiinteässä muodossa, metallisena, hopea on sallittu väriaine (E174) EU:ssa.


title: Kolloidinen hopea

text: Hopeavesi on pieniä hopeahiukkasia, ns. nanopartikkeleja sisältävää vettä, kolloidista hopeaa, jolla jotkut väittävät olevan terveysvaikutuksia. Hopean lääkinnällisestä tai sairauksia ehkäisevästä vaikutuksesta ei kuitenkaan ole tieteellistä näyttöä. Haitoista on sen sijaan runsaasti näyttöä koe-eläintutkimuksista ja ihmisillä. Sen markkinointi sisäisesti nautittavaksi on EU:ssa kielletty.


title: Kolloidinen hopea

text: Asiantuntijoiden mukaan hopeavesi aiheuttaa sisäisesti nautittuna terveysvaaroja, sillä sen on havaittu aiheuttavan eläinkokeissa muun muassa sisäelinvaurioita valmistusmenetelmästä riippumatta. Hopean vaikutus tässä muodossa johtuu todennäköisesti nimenomaan hopeananopartikkeleista vapautuvista hopeaioneista. Nanopartikkelit voivat vapauttaa huomattavasti enemmän hopeaa kuin vastaavan painoinen määrä suurempia partikkeleita, ja nanopartikkelit ovat yleisesti toksisempia kuin isommat partikkelit. Hopeavedessä oleva hopea voi läpäistä biologisia kalvoja ja imeytyä elimistöön sekä nanopartikkeleina että hopeaioneina (Ag+). Yleisin imeytymisreitti on ruuansulatuskanava. Suun kautta saadusta hopeasta imeytyy ihmisellä alle 10–18 %. Elimistössä hopea kertyy lihaksiin (myös sydänlihakseen), pikkuaivoihin, pernaan ja suoleen. Lisäksi sitä on löydetty maksasta, munuaisiesta, kiveksistä ja ihosta. Hopea pääsee veri-aivoesteen läpi aivoihin, veri-kivesesteen läpi kiveksiin ja istukan läpi sikiöön. Sikiössä hopea kertyy mm. munuaisiin, keuhkoihin, maksaan, pernaan ja aivoihin. Evira on ohjeistanut jo vuonna 2013 lopettamaan sen käytön. Hopeavettä saa myydä ainoastaan käyttäväksi vedenpuhdistukseen vesisäiliössä.


title: Kolloidinen hopea

text: Hopea ei professori Kirsi Vähäkankaan mukaan ole hivenaine. Ihminen ei tarvitse sitä, vaan se on myrkyllistä. Runsaasti nautittuna hopeavesi aiheuttaa hopeamyrkytyksen, argyrian. Siinä hopea kertyy hopeaselenidinä ja hopeasulfidina erityisesti verinahan sidekudokseen ja varastoituu soluihin pysyvästi. Argyrialle on tyypillistä ihon ja joskus myös sisäelinten värjäytyminen pysyvästi siniharmaaksi. Muutos näkyy yleensä selvimmin auringonvalolle altistuvilla ihoalueilla.


title: Kolloidinen hopea

text: Ruotsalainen toksikologi Hanna Karlsson on tutkinut hopeaveden vaikutusta keuhkokudoksiin ja todennut, että se tuhoaa solujen DNA:n. Inhaloituna hopeahiukkaset aiheuttavat keuhkoissa tulehduksen. Pitkäaikaisvaikutuksista ei ole tutkimuksia, eikä tiedetä, aiheuttaako hopeavesi esimerkiksi syöpää. Tutkimuksissa on kuitenkin osoitettu, että hopeavesi heikentää immuunipuolustusta. Tutkimusten perusteella tiedetään, että hopea vaikuttaa toksisesti mm. solukalvoihin, mitokondrioihin ja perimäainekseen.


title: Kolloidinen hopea

text: Eläinkokeissa suun kautta annettu hopea aiheuttaa annoksesta riippuen toksisia vaikutuksia: painon laskua, aktiivisuuden vähenemistä, muutoksia hermoston välittäjäaineiden pitoisuuksissa ja maksaentsyymien aktiivisuuksissa, maksakudoksen kuoliota, anemiaa ja muita veriarvojen muutoksia, sydämen laajentumista, immunologisia vaikutuksia, sikiötoksisuutta ja pahimmillaan sikiökuolemia. Hopean on osoitettu urosten kiveksissä häiritsevän sukusolujen muodostumista ja suuremmilla annoksilla myös testosteronin tuotantoa sekä aiheuttavan rakenteellisia muutoksia. Naarailla hopea aiheuttaa munasarjoissa tulehdusta, munarakkuloiden rappeutumista, solukuolemaa ja vähentäneen sukuhormonien tuotantoon osallistuvien geenien aktiivisuutta.


title: Kolloidinen hopea

text: Ihmisellä kuolemaan johtaneita akuutteja hopeamyrkytystapauksia on kuvattu viime vuosisadan alkupuolella hopeavalmisteen laskimonsisäisen lääkekäytön yhteydessä, kun annos oli 50 mg tai suurempi. Hopeaveden toistuvaan käyttöön suun kautta itselääkinnällisissä uskomushoidoissa on raportoitu liittyvän argyriaa 1–30 gramman kokonaisannoksilla. Ihmisillä on kuvattu myös muita myrkytysoireita ja elinvaurioita. Hopeaveden toistuvaa käyttöä seuranneet myrkytystapaukset ovat johtaneet joissakin tapauksissa myös kuolemaan.


title: Kolloidinen hopea

text: Maailman terveysjärjestö (WHO) ja Yhdysvaltain ympäristövirasto (EPA) ovat ehdottaneet argyrian estämisen raja-arvoksi hopean saannin päivittäiseksi maksimiksi 5 µg/kg/vrk. Internetissä markkinoitavien hopeavesituotteiden hopeapitoisuudeksi ilmoitetaan 10–30 mg litrassa (= 10–30 µg/ml). EPA:n turvallisena pitämä raja ylittyy, jos hopeavettä, jonka hopeapitoisuus on 30 µg/ml, juodaan 10 ml/vrk tai hopeavettä, jonka hopeapitoisuus on 10 µg/ml, juodaan 30 ml/vrk. Siten jo muutaman ruokalusikallisen annos (n. 15 ml) hopeavettä vuorokaudessa ylittää selvästi turvallisena pidetyn saannin rajan 5 µg/kg/vrk. EU:n biosididirektiivin mukaiseen, vielä meneillään olevaan arviointityöhön liittyen EU harkitsee turvallisen saannin raja-arvoksi 0,3 µg:aa/kg/vrk.


title: Kolloidinen hopea

text: On huomioitava, että hopeavetenä myytävien vesipullojen hopeamäärät eivät välttämättä vastaa pullon kyljessä ilmoitettuja määriä. Ylen Spotlight-ohjelman tutkimista viidestä pullosta yhdessä (Carno Impex) ei ollut hopeaa ollenkaan, yhdessä oli ilmoitettua enemmän, muissa vähemmän.


title: Kolloidinen hopea

text: Hopeaa internetissä markkinoivat yritykset eivät saa mainostaa hopeavettä käytettäväksi suun kautta lääkinnällisiin tai preventiivisiin tarkoituksiin. Näin ne ovat kuitenkin tehneet mainoksissaan, joissa on myös lueteltu erilaisia tiloja ja sairauksia, joihin hopeavesi on oletettavasti vaikuttanut. Lääketieteellistä näyttöä tällaisista hoidoista ei ole. Oletukset perustuvat yksittäisten ihmisten kertomuksiin, kuten uskomushoidoissa muutenkin. Hopeavettä markkinoivat yritykset ovat sanoutuneet irti kaikesta vastuusta. Suomessa Fimea on puuttunut markkinointiväitteisiin kieltämällä ne. Osa yrityksistä on muuttanut verkkosivujaan. Fimea voi tarvittaessa luokitella hopeaveden lääkkeeksi, jolloin sen myynti voidaan kieltää. Ruotsissa hopeavesi on luokiteltu lääkkeeksi, ja Ruotsin Läkemedelverket on määrännyt Ion Silver -nimiselle yritykselle 800 000 kruunun uhkasakon, koska yritys on väittänyt hopeaveden parantavan sairauksia. Suomessa poliisi alkoi vuoden 2018 alussa tutkia, oliko äiti syyllistynyt pahoinpitelyyn, kun hän oli antanut vauvalleen hopeavettä. Selvityksen taustalla on Ylen ohjelma, jossa nainen kertoi asiasta, mutta tutkintapyynnön teki Mikko Kärnä


title: Kolloidinen hopea

text: Hopeasalvoja käytettiin ensimmäisen maailmansodan aikana haavojen hoidossa, mutta käyttö päättyi tehokkaiden menetelmien keksimisen myötä. Hopeavalmisteita käytettiin 1900-luvun alussa toisinaan myös injektioina kupan hoidossa, suppoina peräpukamiin sekä suihkeena nuhaan. Muita käyttökohteita olivat ainakin vyöruusu, erilaiset korviin liittyvät vaivat, kuten Menieren tauti sekä hinkuyskä. Vaikuttavuutta ei ollut tutkittu mutta argyriariski oli havaittu.


title: Kolloidinen hopea

text: Hopeaa voi olla nykyisinkin haavojen hoidossa käytettävissä sidetaitoksissa.


Moldavian autonominen sosialistinen neuvostotasavalta (, , , ), lyhenteeltä Moldavian ASNT (, , , ) oli Neuvostoliitolle kuulunut autonominen neuvostotasavalta Ukrainan SNT:ssä. Se käsitti Transnistrian tasavaltassa (nykyisen, de jure, Moldovan tasavaltassa, de facto, irrallinen valtio).


title: Mladeč

text: Mladeč on kunta ("obec") Tšekissä Olomoucin läänissä. Se noin 25 kilometrin päässä Olomoucin kaupungista luoteeseen.


title: Mladeč

text: Kunnan nähtävyyksiä on Nové Zámkyn metsästyslinna. Se rakennutti Liechtensteinin suku 1600-luvulla. Linna ei ole yleisölle avoinna, vaan siellä toimii mielenterveyden häiriöistä kärsivien hoitolaitos. Linna sijaitsee suojellulla maisema-alueella ja sen ympäristössä on vanhan temppelin raunioita.


title: Mladeč

text: Kunnan alueella sijaitsee arkeologisesti merkittävät Mladečin luolat.


title: Vilho Viikari

text: Vilho Eino Viikari (15. toukokuuta 1905 Nakkila – 13. elokuuta 1980 Pori) oli suomalainen laulaja ja diplomiurkuri.


title: Vilho Viikari

text: Vilho Viikari opiskeli Viipurin musiikkiopistossa, Helsingin konservatoriossa, Pariisissa urkujensoittoa Olivier Messiaenin oppilaana sekä Milanossa laulua Manlio Marcantonin johdolla. Hän antoi ensikonserttinsa laulajana 1934 ja urkurina vuotta myöhemmin. Viikari toimi Mikaelin kirkon kanttorina Viipurissa 1936–37, Porin kaupunkiseurakunnassa 1944–1946 ja oli sitten Helsingin Hietaniemen kappelin urkurina vuoteen 1953 saakka, jolloin hänet valittiin Helsingin vanhan kirkon urkuriksi. Sitä tehtävää hän hoiti eläkkeelle jäämiseensä 1975 saakka..


title: Vilho Viikari

text: Viikari toimi vuosina 1951–1953 Kansallis-Kuoron johtajana ja oli vuonna 1977 mukana perustamassa Helsingin NMKY:n Seniorilaulajat-kuoroa. Hän toimi myös kuoron varajohtajana. Hän kirjoitti musiikkiarvosteluja "Suomen Sosialidemokraatti" -lehteen.


title: Vilho Viikari

text: Kevyen musiikin laulajana Viikari levytti vuonna 1930 salanimellä "Veli Veijo" yhteensä 18 kappaletta hanuristi Nils Ekmanin ja tämän orkesterin kanssa.


title: Vilho Viikari

text: Vilho Viikari sai director musices -arvonimen 1954 ja Pro Finlandia -mitalin vuonna 1975.


title: Vanhankylänniemi

text: Vanhankylänniemi sijaitsee Järvenpäässä Tuusulanjärven luoteisnurkassa. Noin 2 kilometriä pitkä niemi on järvenpääläisille tärkeä virkistys- ja vapaa-ajanviettoalue ja se houkuttelee matkailijoita myös kauempaa.


title: Vanhankylänniemi

text:
Vanhankylänniemessä on purjehdus- ja kajakkiseurat, frisbeegolfrata, beachvolleykenttä, ratsastustallit, kesäteatteri ja suosittu uimaranta, jonka vieressä on rantakioski. Niemi on myös vapaa-ajankalastajien suosiossa.
Vanhankylänniemessä on 1800-luvulla rakennettu historiallinen Vanhankylän kartano, jossa toimii kahvila. Sen vieressä on myös vanha aittarakennus, mylly ja rantasauna. Kartanosta voi vuokrata mökkejä ja myös karavaanareille on oma alueensa.


title: Vanhankylänniemi

text: Vanhankylänniemi on tunnetuin siellä vuosittain järjestettävästä Puistobluesista.


title: Mladečin luolat

text: Mladečin luolat () sijaitsevat Tšekin itäosassa Mladečn kunnassa Litovelské Pomoravín suojelualueen läheisyydessä. Luolaverkosto on syntynyt Třesínin kalkkikivikukkulan uumeniin. Luolastossa on runsaasti stalaktiittejä ja stalagmiittejä. Luola on tunnettu pitkään ja sitä pidetään yhtenä merkittävimmistä paleontologisista ja arkeologisista tutkimuspaikoista.


title: Kolopesijälinnut

text: Kolopesijälinnut tekevät pesänsä puunkoloon: niitä ovat esimerkiksi tikat, pöllöt, monet vesilinnut, kuten telkkä ja isokoskelo, sekä monet pikkulinnut, kuten kirjosieppo ja kuusitiainen.


title: Kolopesijälinnut

text: Kolopesijät ovat riippuvaisia lahopuusta, josta löytyy sopivia koloja. Tunnetuimpia ovat ehkä tikat, jotka hakkaavat puuhun pesäkolonsa. Myöhemmin muut linnut ja myös lepakot ja liito-oravat saattavat muuttaa vanhoihin tikankoloihin. Tikat ovatkin usein avainlajeja ekosysteemissä.


title: Kolopesijälinnut

text: Tehometsätalouden aiheuttama lahopuun radikaali väheneminen uhkaa monia kolopesijöitä. Esimerkiksi aiemmin yleisen hömötiaisen määrä on vähentynyt Suomessa 2000-luvulla 40 prosenttia, ja nyt lajia pidetään alueellisesti vaarantuneena.


title: Kolopesijälinnut

text: Linnunpönttöjen tekeminen helpottaa kolopesijöiden asuntopulaa. Vuosina 2016–2017 Suomessa järjestettiin Miljoona linnunpönttöä -kampanja, jonka aikana nikkaroitiin 1,3 miljoonaa pönttöä.


title: American Gigolo

text: American Gigolo on Paul Schraderin käsikirjoittama ja ohjaama yhdysvaltalainen trilleri vuodelta 1980. Murhan syylliseksi lavastetusta hienostonaisten miesseuralaisesta kertovan elokuvan pääosissa näyttelevät Richard Gere, Lauren Hutton, Hector Elizondo ja Nina van Pallandt. Elokuvan tunnusmusiikkina kuullaan Blondie-yhtyeen kappaletta ”Call Me”.


title: American Gigolo

text: Elokuvan loppuratkaisu on mukailtu Robert Bressonin elokuvasta "Taskuvaras".


title: American Gigolo

text: Giorgio Moroder oli elokuvan musiikista Golden Globe -ehdokkaana.


title: American Gigolo

text: "Helsingin Sanomien" ensi-ilta-arvostelussa Helena Ylänen sanoo elokuvaa oudoksi, mutta toisaalta teennäiseksi, pinnalliseksi ja laskelmoiduksi kuin onnistunut mainos. "Video-oppaassa" vuodelta 1994 Bello Romano luonnehtii elokuvaa yhdeksi ensimmäisistä 1980-lukulaisista, pintaa sisällön sijasta korostavista elokuvista, joka teki Gerestä tähden. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: American Gigolo

text: "American Gigolo" sai Suomessa vuoden 1980 ensi-iltaelokuvista kuudenneksi eniten katsojia, yhteensä 238 529.


title: Patrick Mullen

text: Patrick Mullen (s. 6. toukokuuta 1986 Boston, Massachusetts, Yhdysvallat) on yhdysvaltalainen jääkiekkopuolustaja, joka pelaa Ruotsin SHL-liigan Linköping HC:ssä. Elite Prospects -sivuston Erik K. Pirin vuonna 2013 tekemän analyysin mukaan hän on kahden suunnan puolustaja, joka pelaa monipuolisesti sekä syöttää, laukoo että luistelee hyvin. Mullen ei ole kuitenkaan kovin isokokoinen pelaaja, mikä rajoittaa hänen fyysistä peliään. Mullen laukoo oikealta.


title: Patrick Mullen

text: Sioux Falls Stampede varasi Mullenin 19. pelaajana USHL:n varaustilaisuudessa 2004. Hän siirtyi joukkueeseen kaudeksi 2004–2005. Mullen oli Stampeden tehokkain puolustaja ja neljänneksi paras pistemies tehoilla 14+23=37, joilla hän jakoi koko liigan puolustajien pistepörssin kolmannen sijan Indiana Icen Eddie DelGrosson kanssa. Vuodet 2005–2009 Mullen kävi Denverin yliopistoa. "Freshman -vuotenaan" 2005–2006 hän oli seitsemällä osumallaan joukkueensa eniten maaleja tehnyt puolustaja Chris Butlerin kanssa. "Junior -vuotenaan" 2007–2008 Mullen oli Denverin tehokkain puolustaja tehoilla 4+18=22. Hän voitti kauden päätteeksi WCHA:n mestaruuden. "Senior -vuotensa" 2008–2009 päätteeksi Mullen valittiin sarjan akateemiseen tähdistökentälliseen.


title: Patrick Mullen

text: Huhtikuussa 2009 Mullen teki vapaana agenttina kaksivuotisen tulokassopimuksen Los Angeles Kingsin kanssa. Hän pelasi kauden 2009–2010 lähes kokonaan AHL-joukkue Manchester Monarchsissa, jossa tulokaskausi toi 44 runkosarja- ja kahdessa playoff-ottelussa tehot 4+6=10. Mullen pelasi kauden aikana myös yhden ottelun ECHL-joukkue Ontario Reignissa. Kauden 2010–2011 hän pelasi kokonaan Monarchsissa. Heinäkuussa 2011 Mullen teki Kingsin kanssa vuoden mittaisen ja kaksisuuntaisen jatkosopimuksen. Myös kauden 2011–2012 hän pelasi kokonaan Monarchsissa, jonka tehokkain puolustaja Mullen oli tehoilla 13+28=41.


title: Patrick Mullen

text: Mullen teki heinäkuussa 2012 vapaana agenttina vuoden mittaisen sopimuksen Vancouver Canucksin kanssa. Hän aloitti kauden 2012–2013 osaksi NHL:n työsulunkin vuoksi AHL-joukkue Chicago Wolvesin vahvuudessa. Jo toisessa ottelussaan Mullen kuitenkin loukkasi olkapäänsä, joka vaati leikkaushoitoa ja päätti hänen kautensa. Kesäkuussa 2013 hän teki Canucksin kanssa vuoden mittaisen jatkosopimuksen. Mullen aloitti kauden 2013–2014 seuran uudessa farmijoukkueessa, Utica Cometsissa. Hän oli kauden päätyttyä joukkueen eniten maaleja tehnyt puolustaja seitsemällä osumallaan, vaikka maaliskuussa 2014 Canucks kauppasi Mullenin Ottawa Senatorsiin vaihdossa Jeff Costelloon. Hän pelasi loppukauden AHL-joukkue Binghamton Senatorsin vahvuudessa. Toukokuussa hän teki Ottawan kanssa vuoden mittaisen ja kaksisuuntaisen jatkosopimuksen.


title: Patrick Mullen

text: Kauden 2014–2015 Mullen pelasi kokonaan Binghamton Senatorsin AHL-joukkueessa, jonka kapteenistoon hän nousi. Kesäkuussa 2015 Mullen teki Ottawa Senatorsin kanssa taas vuoden mittaisen, kaksisuuntaisen ja 600 000 dollarin arvoisen jatkosopimuksen. Hän pelasi farmissa myös alkukauden 2015–2016, kunnes tammikuussa 2016 Senators kauppasi Mullenin Nashville Predatorsiin vaihdossa Conor Alleniin. Hän pelasi loppukauden AHL-joukkue Milwaukee Admiralsissa, jonka sisäisen tehotilaston voiton Mullen jakoi neljännesvälieräkierroksella Frédérick Gaudreaun kanssa lukemalla 0.


title: Patrick Mullen

text: Mullen siirtyi kaudeksi 2016–2017 vuoden mittaisella sopimuksella KHL:n latvialaisjoukkue Dinamo Riikaan. Hän teki 39 ottelussa 12 tehopistettä ja keräsi teholukeman -12, kunnes Mullenin sopimus purettiin joulukuussa 2016. Helmikuussa 2017 hän palasi Pohjois-Amerikkaan ja teki AHL-sopimuksen Binghamton Senatorsin kanssa. Mullenin täytyi kuitenkin ennen tätä läpäistä siirtolista, josta hänet vuorokauden aikana nappasi lopulta Rochester Americans.


title: Patrick Mullen

text: Kaudeksi 2017–2018 Mullen siirtyi kaksivuotisella sopimuksella Ruotsin SHL-liigan Linköping HC:hen. Hän oli neljällä osumallaan joukkueen eniten maaleja tehnyt puolustaja Chad Billinsin kanssa, mutta helmikuussa 2018 Linköping kuitenkin lainasi Mullenin loppukaudeksi Saksan DEL-liigan Adler Mannheimiin.


title: Patrick Mullen

text: Mullenin isoveli Michael on pelannut myös jääkiekkoa. Veljesten isä Joe Mullen pelasi omalla urallaan hyökkääjänä pudotuspelit mukaan lukien yli 1200 NHL-ottelua, voitti kolme Stanley Cupia ja hänet on valittu Hockey Hall of Fameen. Heidän setänsä Tom ja Brian pelasivat myös jääkiekkoa ammattilaisena, joista jälkimmäisenä mainittu pelasi omalla urallaan hyökkääjänä lähes 900 NHL-ottelua.


title: Eazy-Duz-It

text: Eazy-Duz-It on rap-artisti Eazy-E:n ensimmäinen sooloalbumi, joka julkaistiin 13. syyskuuta 1988. Dr. Dre ja DJ Yella toimivat albumin tuottajina.


title: Jigsaw (vuoden 2017 elokuva)

text: Jigsaw on vuonna 2017 ensi-iltansa saanut kauhuelokuva ja järjestyksessään kahdeksas "Saw"-elokuva. Elokuvan ovat ohjanneet Michael Spierg ja Peter Spierg ja käsikirjoittaneet Josh Stolberg ja Peter Goldfinger. Elokuvan oli alun perin tarkoitus ilmestyä nimellä "Saw: Legacy", mutta elokuvan nimeksi vaihdettiin myöhemmin "Jigsaw". Elokuva sai ensi-iltansa Yhdysvalloissa 27. lokakuuta 2017 ja Suomessa 1. joulukuuta 2017.


title: Jigsaw (vuoden 2017 elokuva)

text: Poliisit jahtaavat Edgar Munsen -nimistä rikollista talon katolle. Munsen haavoittuu vakavasti ammuskelussa, mutta ehtii painaa käynnistysmekanismia. Toisaalla viisi ihmistä ovat vankina ladossa ja heidän päässään on metalliämpärit ja kahleet, jotka alkavat vetää heitä kohti seinässä olevia pyörösahoja. Nauha kertoo että jokaisen on uhrattava omaa vertaan ja tunnustettava menneisyytensä synnit. Neljä heistä onnistuvat pakenemaan ansasta antamalla vertaan pyörösahoihin, mutta viides heistä, joka oli tajuttomana eikä kuullut ohjeita ajoissa heräsi vasta ajan loputtua ja silminnähden kuoli jouduttuaan vedetyksi sahoihin. Seuraavan testin aikana paljastuu että Carly-niminen nainen oli varastanut astmaatikon käsilaukun, joka sisälsi tämän astmapiipun aiheuttaen naisen kuoleman.


title: Jigsaw (vuoden 2017 elokuva)

text: Carlyn eteen ilmestyy kolme ruiskua, jossa yhdessä on myrkkyä, yhdessä happoa ja kolmannessa vasta-ainetta ja hänen täytyy pistää itseään yhdellä ruiskuista pelastaakseen muut hirttäytymiseltä. Ryan-niminen mies iskee kaikki kolme ruiskua Carlyyn jolloin Carly kuolee hapon sulatettua hänen kasvonsa ja muut pelastuvat. Seuraavassa huoneessa Ryan yrittää huijata kulkemalla läpi ovesta, jossa lukee "ei uloskäyntiä", jolloin Ryanin jalka jää ansaan piikkilankoihin. Anna ja Mitch löytävät lukitsemattoman oven ja joutuvat viljasiiloon joka alkaa täyttyä jyvillä ja myöhemmin heidän eteensä alkaa putoilla sahanteriä ja heinähankoja. Ryan vetää edessään olevasta kahvasta, jolloin Anna ja Mitch pelastuvat mutta Ryanin jalka viiltyy poikki lankojen suoristuttua. Seuraavan testin aikana paljastuu että Mitch oli myynyt jarruvikaisen moottoripyörän John Kramerin veljenpojalle aiheuttaen tämän kuoleman autokolarissa.


title: Jigsaw (vuoden 2017 elokuva)

text: Mitch laskeutuu laitteeseen, joka alkaa pyöriä tehosekoittimen tavoin jos hän ei käännä jarrukahvaa ajoissa. Anna yrittää jumittaa mekanismin mutta Mitch epäonnistuu vetämään vipua ja hänen ruumiinsa silppuuntuu palasiksi. Anna yrittää huijata pakenemalla ovesta mutta hänet vangitaan ja hän herää Ryanin vierestä huoneessa, jossa on hupullinen hahmo. Hahmo poistaa huppunsa paljastuen John Krameriksi. Paljastuu että Anna oli John Kramerin naapuri, joka oli tukehduttanut oman pikkulapsensa ja asettanut tämän ruumiin miehensä viereen saaden hänet uskomaan että hän oli tehnyt tämän vahingossa nukkuessaan minkä seurauksena hän joutui mielisairaalaan ja hirttäytyi. Ryan oli vahingossa aiheuttanut useiden ystäviensä kuoleman auto-onnettomuudessa onnistuen välttämään syytteet. John sanoo etteivät he ole vielä ansainneet pelastustaan ja että he ovat tajunneet hänen viestinsä takaperin. John asettaa ladatun haulikon heidän väliinsä sanoen sen olevan avain heidän pelastumiseen. Anna sieppaa aseen ja yrittää ampua Ryanin mutta ase ampuukin takaperin tappaen Annan. Ryan tajuaa että avaimet olivat aseen sisällä ja tuhoutuivat jolloin Ryan jää avuttomana makaamaan maahan tajuten ettei hän voi enää päästä irti kahleistaan.


title: Jigsaw (vuoden 2017 elokuva)

text: Etsivä Halloran ja hänen parinsa etsivä Hunt alkavat tutkia tapausta löydettyään tuntemattoman miehen ja Carlyn ruumiit. Halloran alkaa epäillä rikospatologeja Logania ja Eleanoria syyllisiksi Loganin kyseenalaistaessa Halloranin motiiveja. Tuntematon henkilö sieppaa Munsenin sairaalasta. Poliisipäällikkö määrää John Kramerin haudan avattavaksi ja Munsenin ruumis löytyy haudasta kurkku viillettynä auki. Logan ja Eleanor keskustelevat baarissa ja sanovat toisilleen etteivät luota Halloraniin. Eleanor vie Loganin "studioonsa" paljastaen olevansa pakkomielteinen Jigsawin ihailija ja rakentaneensa kopioita tämän aiemmista ansoista peläten syyllistämistään.


title: Jigsaw (vuoden 2017 elokuva)

text: Hunt oli seurannut kaksikkoa ja ilmoitti asiasta Halloranille, joka määräsi heidät pidätettäväksi Mitchin mahdollisen ruumiin löydyttyä studiosta. Logan yrittää vakuuttaa Huntin päästämään hänet ja Eleanorin menemään sanomalla heidän uskovan Halloranin olevan vastuussa. Logan ja Eleanor matkaavat ladolle Halloranin jahtaessa heitä samalla kun Hunt löytää Halloranin kodista palapelin muotoisia lihanpaloja tämän pakastimesta uskoen Halloranin olevan John Kramerin salainen apulainen ja matkija. Loganin ja Eleanorin tutkiessa latoa Halloran hyökkää heidän kimppuunsa. Eleanor pakenee ja Halloranin jahdatessa häntä henkilö sikanaamiossa tainnuttaa Halloranin joka herää Loganin vierestä kauloissaan laserleikkurikaulurit.


title: Jigsaw (vuoden 2017 elokuva)

text: Nauha kertoo että molempien tulee tunnustaa syntinsä tai he kuolevat. Halloran pakottaa Loganin aloittamaan, joka tunnustaa käsittäneensä väärin John Kramerin röntgenkuvat mikä aiheutti hänen syöpänsä leviämisen ja pahentumisen ennen kuin oli liian myöhäistä. Tunnustamisesta huolimatta Logan silminnähden kuolee ja Halloran tunnustaa viime hetkellä päästäneensä murhaajia ja rikollisia vapaaksi omaksi hyödykseen. Logan nousee ylös ja paljastaa lavastaneensa kuolemansa saadakseen Halloranin tunnustamaan. Logan kertoo hänen olleen se tuntematon mies, joka kymmenen vuotta sitten oli testattavana latoansassa. John pelasti hänet koska ei halunnut hänen kuolevan virheensä takia tämän oltua tajuttomana testin aikana.


title: Jigsaw (vuoden 2017 elokuva)

text: John värväsi Loganin ensimmäiseksi apulaisekseen ennen Amandaa, Hoffmania ja Gordonia. Logan oli auttanut Johnia suunnittelemaan karhunrautamaskin, jolla John testasi Amandaa ensimmäisessä elokuvassa. Logan kertoo että löydetyt ruumiit olivat oikeasti Halloranin vapauttamia rikollisia ja Logan oli asettanut heidät samoihin testeihin joissa hänkin oli kymmenen vuotta aiemmin ollut mukana. Logan kertoo että Munsen oli se, joka oli murhannut hänen vaimonsa kaksi vuotta aiemmin. Logan kertoo että koska Halloran ei tunnustanut kaikkia syntejään ja koska hän rikkoi sääntöjä hän tulee kuolemaan ja hänet lavastetaan Jigsawin apulaiseksi. Logan lähtee sanoen puhuvansa kuolleiden puolesta sulkien oven ja aktivoi uudelleen laserkaulurin, joka viipaloi Halloranin pään tappaen hänet.


title: Ivan Hrušovský

text: Ivan Hrušovský (23. helmikuuta 1927 – 5. lokakuuta 2001) oli slovakialainen säveltäjä ja teoreetikko, joka tarkasteli kirjoituksissaan slovakialaisen musiikin kehitystä. Hän opiskeli Bratislavan konservatioriossa ja musiikkiakatemiassa. Hänen lyyriset sävellyksensä rakentuvat itäeurooppalaisen musiikkitradition pohjalle. Niihin kuuluu pianosonaatti, viulusonaatti, orkesteri- ja kuoroteoksia ja kaksi teosta elektroniselle nauhurille.


title: Javoříčkon luolat

text: Javoříčkon luolat () sijaitsevat Tšekin itäosassa Lukán kunnassa olevalla Špraněkin luonnonsuojelualueella. Muodoltaan monimutkainen luolasto on syntynyt devonikaudella Špraněkin kalkkikivikukkulaan, ja se sisältää kaksi suurikokoista luolaa: "Detritus luola" sekä "Jättiläisten luola". Luolastossa on runsaasti perinteisiä tippukiviä, ylhäältä alaspäin kasvavia stalaktiittejä sekä alhaalta ylöspäin kasvavia stalagmiittejä. Näiden lisäksi luolassa esiintyy heliktiittejä, jotka kasvavat painovoiman vastaisesti vaakasuoraan.


title: Arish

text: Arish, al-Arish tai el-Arish on kaupunki Egyptin Siinain niemimaan pohjoisosassa. Vuonna 2006 kaupungissa oli 137 944 asukasta.


title: Arish

text: Arish sijaitsee Välimeren rannikolla ja sen alue on hedelmällistä keidasta, jota ympäröi hiekka. Kaupunki on Šamal Sina’n eli Pohjois-Siinain kuvernoraatin pääkaupunki. Wadi al-Arish on kausittain virtaava joki, joka tyhjenee Välimereen lähellä Arishin kaupunkia ja sen lähellä sijaitsee myös Bardawiljärvi.


title: Arish

text: Antiikin ajan lähteissä nykyinen Arish tunnettiin nimellä "Rhinocorura" tai "Rhinocolura" ja ensimmäiset maininnat siitä ovat 100-luvulta eaa. Ensimmäisellä vuosisadalla jaa. alue toimi roomalaisen komentaja Tituksen tukialueena ensimmäisen juutalaissodan aikana. Myös kaupungin nykyisenlainen nimi mainitaan ensimmäistä kertaa ajanlaskun alun jälkeisinä vuosisatoina alun perin muodossa "Laris". Jerusalemin kuningas Baldwin I kuoli kaupungissa vuonna 1118 ja myöhemmin maantieteilijä Jakut kuvaili kaupungissa sijainneen suuren torin ja useita majataloja. Napoléon Bonaparten johtamat ranskalaiset valtasivat kaupungin vuonna 1799 ja seuraavan vuonna siellä solmittiin sopimus, jonka mukaisesti ranskalaiset vetäytyivät Egyptistä.


title: Arish

text: 1900-luvulla kaupungin aluetta ehdotettiin juutalaisten alueeksi, jonne sionistit olisi ollut mahdollista sijoittaa lähelle Pyhää maata antamatta näille kuitenkaan Palestiinaa. Hanke kaatui kuitenkin brittien Egyptin pääkonsuli Evelyn Baring Cromerin vastustukseen. Lopullisesti kaupungista tuli osa Egyptiä, kun britit ja Osmanien valtakunta sopivat Välimeren ja Akabanlahden välisen rajansa tarkasta kulusta vuonna 1906. Israel miehitti kaupungin kuuden päivän sodan aikana vuonna 1967 ja tuhosi brittien aikanaan rakentaman rautatien Arishin ja Suezin välillä. Israelin miehitysaika päättyi vuonna 1979. Siinain pohjoisosissa on toiminut useita islamistisia äärijärjestöjä. Yksi niistä on vuonna 2011 perustettu Ansar Beit al-Maqdis, joka liittyi vuonna 2014 Isis-järjestöön. Egyptin armeijan tukikohdat Arishissa ja muualla Siinailla ovat olleet järjestön iskujen kohteita.


title: Arish

text: Arishin talous perustuu paljolti maataloudelle ja alueella kasvatetaan esimerkiksi taateleja ja riisiiniä. Kaupungissa on pieni risiiniöljyä tuottava tehdas, minkä lisäksi paikalliset harjoittavat kalastusta ja linnustusta.


title: Ogmios

text: Ogmios oli Galliassa palvottu kelttiläinen jumala, joka esitettiin usein kantamassa jousta ja nuijaa. Lukianos kertoo, että tämän vuoksi hänet samaistettiin Herkulekseen. Herkuleesta poiketen Ogmios oli kuitenkin kuvauksissa vanha, kalju ja auringon polttama mies. Lukianoksen mukaan gallialaiset yhdistivät Ogmios-Herkuleksen kaunopuheisuuteen, tämän vahvuuden vuoksi. Ogmios muistuttaa myös Irlannin kelttien Ogma-jumalaa, joka kuvattiin voimamiehenä, joka kehitti ogham-kirjaimiston.


title: Marianne Saari

text: Marianne Saari (s. 26. huhtikuuta 1962 Pori) on suomalainen laulaja ja ammatiltaan lähihoitaja.Saaren laulajan ura alkoi vanhempiensa pitämässä Motelli Lapväärtissä vuonna 1979, jossa hän lauloi useamman vuoden siellä esiintyvien orkestereiden kanssa. Hänen esiintyessä siellä poiki myös levytyssopimuksen Harry Aaltosen kanssa ja hän teki taiteilijanimellä Mary-Ann countryalbumin "Silver Blue". Vuonna 1985 levy-yhtiö CBS kiinnostui tekemään hänen kanssaan yhteistyötä ja tällöin ilmestyi omalla nimellä julkaistu CD-single ”Muovinukke” / ”Unta vain” sekä maxi-single ”Muovinukke”. Saari solmi levytyssopimuksen sisältäen kaksi levyä kahden vuoden aikana. Lupaava ura kuitenkin päättyi liikenneonnettomuuteen, josta johtuen sovittuja levyjä ei koskaan tehty eikä äänitettyjä kappaleita koskaan julkaistu. Onnettomuuden jälkeen hän kuitenkin esiintyi aiemmin sovituissa TV-lähetyksissä Rock Rallissa, Levyraadissa ja Hittimittarissa.


title: Marianne Saari

text: Italialainen lauluntekijä, tuottaja ja muusikko Salvatore Lucchesi löysi hänet sosiaalisesta mediasta ja halusi yhteistyöhön. Saari teki Lucchesin kanssa Sisiliassa kesällä 2013 albumin "Still Alive", sekä kaksi musiikkivideota ”Fly to You” ja ”Something About You”. Nämä julkaistiin vuonna 2014.


title: Marianne Saari

text: Saari on julkaissut nyttemmin myös suomenkielistä musiikkia kihlattunsa Juha Kristian Konnun kanssa. Kontu alkoi tehdä syksyllä 2016 hänelle uusia kappaleita. 21.2.2017 ilmestyneellä ensi digisinkulla "Uskon aurinkoon" soittavat myös Konnun oman bändin Land of Talesin muusikot. Kappaleeseen tehtiin myös musiikkivideo 1. joulukuuta 2017 ilmestyi uusi Konnun säveltämä ja tuottama kappale, sekä lyriikkavideo ”Kun rakkaus ei riitä”.


title: Marianne Saari

text: 20.6.2018 ilmetyi uusi kappale "Sydän sanoo", jonka Kristian Kontu on säveltänyt ja tuottanut, Sanat Mika Mäkiranta. Marianne osallistui myös biisin sovittamiseen ja sitä kautta pääsi ilmaiseman itseään enemmän laulajana. Kappaleesta on myös julkaistu musiikkivideo.


title: Marianne Saari

text: 7.12.2018 julkaistiin uusi kappale "Valoon", jonka Kristian Kontu on säveltänyt ja tuottanut. Sanat Mika Mäkiranta. Sovitus Marianne Saari ja Kristian Kontu.


title: Marianne Saari

text: "”Nyt kun meillä on taas meneillään vuoden pimein aika, halusin tuoda valoa kuuntelijoille uuden kappaleeni kautta. Kappale on myös aiempia rokahtavampi, joten tunnen olevani siinä rokkitaustani ansiosta vielä enemmän kotonani.""


title: Marianne Saari

text: Marianne Saari valittiin 27.12.2018 Costa del Solin suomalaisen FinnRadio.FM radiokanavan vuoden rock artistiksi ja "Sydän sanoo" kappale vuoden rockbiisiksi.


title: Radola Gajda

text: Radola Gajda (synt. Rudolf Geidl; 14. helmikuuta 1892 Kotor, Itävalta-Unkari (nyk. Montenegro) – 15. huhtikuuta 1948 Praha, Tšekkoslovakia) oli tšekkiläinen sotilas ja poliitikko. Hän oli vuosina 1918–1919 Venäjän sisällissotaan osallistuneen Tšekkoslovakian legioonan tärkein komentaja. Gajda oli 1920–1930-luvuilla Tšekkoslovakian merkittävin fasistinen poliitikko.


title: Radola Gajda

text: Gajdan isä oli Geidl-niminen upseeri Itävalta-Unkarin armeijassa. Hän kävi koulunsa Kyjovissa Määrissä ja liittyi vapaaehtoisena armeijaan vuonna 1910. Hän osallistui ensimmäiseen maailmansotaan aluksi Itävallan armeijassa ja sai luutnantin arvon. Jäätyään syksyllä 1915 sotavangiksi hän liittyi Montenegron armeijaan ja alkoi käyttää nimeä "Radola Gajda". Montenegron kukistumisen jälkeen hän siirtyi Venäjälle, jossa soti serbialaisten vapaaehtoisten osastossa. Tšekkiläisistä ja slovakialaisista vapaaehtoisista koottuun Tšekkoslovakian legioonaan Gajda liittyi tammikuussa 1917 kapteenina. Hän kohosi yhdeksi tärkeimmistä johtajista, kun kotiuttamista odotellut Tšekkoslovakian legioona toukokuussa 1918 nousi kapinaan Venäjän bolševikkihallintoa vastaan ja valtasi kaikki Siperian radan varrella olleet paikkakunnat. Gajda johti muun muassa Irkutskin valtausta 11. kesäkuuta 1918. Hänestä tuli Venäjän valkoisten tärkeä liittolainen ja hänet ylennettiin vain 26-vuotiaana kenraalimajuriksi. Siperian valkoisia komentanut amiraali Aleksandr Koltšak nimitti hänet luoteisrintamansa komentajaksi. Sotilaallisten vastoinkäymisten jälkeen Gajda erosi Koltšakin armeijasta 6. heinäkuuta 1919 kenraaliluutnanttina ja palasi itsenäistyneeseen kotimaahansa.


title: Radola Gajda

text: Gajda opiskeli vuosina 1920–1922 Pariisin "École supérieure de guerre" -sotakoulussa. Ranskasta palattuaan hänestä tuli jalkaväkidivisioonan komentaja ja IV luokan kenraali Tšekkoslovakian armeijassa. Gajda nimitettiin joulukuussa 1924 pääesikunnan apulaispäälliköksi ja maaliskuussa 1926 sen päälliköksi. Hän joutui eroamaan elokuussa 1926 kun häntä syytettiin vakoilusta ja sotilasvallankaappauksen juonimisesta tasavaltaa vastaan. Tämän jälkeen Gajda siirtyi politiikkaan ja ryhtyi samana vuonna perustetun "Národní obec fašistická" (Kansallinen fasistinen yhteisö) -nimisen puolueen johtajaksi. Gajda yhdistettiin Ladislav Kobsinekin tammikuussa 1933 johtamaan epäonnistuneeseen vallankaappausyritykseen, jossa hän ilmeisesti ei ollut osallisena. Saksan miehitettyä Tšekkoslovakian maaliskuussa 1939 Gajda lakkautti puolueensa ja vetäytyi julkisesta elämästä. Toisen maailmansodan jälkeen perustettu Kansallisoikeus ("Národní soud") asetti hänet syytteeseen erilaisista poliittisista rikoksista. Hänet tuomittiin lopulta vain kahdeksi vuodeksi vankeuteen, joten pidätysaika kattoi lähes koko tuomion. Gajda kuoli leukemiaan pian vapautumisensa jälkeen huhtikuussa 1948.


title: Bílá Lhota

text: Bílá Lhota on kunta ("obec") Tšekissä Olomoucin läänissä. Se noin 25 kilometrin päässä Olomoucin kaupungista luoteeseen.


title: Bílá Lhota

text: Kunnan nähtävyyksiä on vuonna 1700 perustettu arboretum, jossa kasvaa yli 300 erilajista kasvia. Arboretumissa julistettiin kansalliseksi luontomuseoksi vuonna 1969.


title: Quah

text: Quah on amerikansuomalaisen Jorma Kaukosen ensimmäinen soolo studioalbumi, joka julkaistiin vuonna 1974.


title: Clarivate Analytics

text: Clarivate Analytics on yhdysvaltalainen, maailmanlaajuisesti yli 100 maassa toimiva analytiikkayritys, jonka päämaja sijaitsee Philadelphiassa. Yrityksen palveluksessa on yli 4 000 työntekijää.


title: Clarivate Analytics

text: Yritys on keskittynyt henkiseen omaisuuteen (kuten patenttisalkkuihin, innovaatioihin; tavaramerkkien ja brändien turvaamiseen) ja tieteeseen liittyvään liiketoimintaan. Clarivate Analyticsin palveluita tai tuotteita (tytäryrityksiä) ovat esimerkiksi Web of Science (tieteellisten julkaisujen haku- ja indeksointipalvelu), Thomson CompuMark, Thomson Innovation, Derwent World Patents Index, MarkMonitor (yritysbrändien ja tuoteoikeuksien valvonta) ja Thomson Reuters Cortellis.


title: Clarivate Analytics

text: Analyiikkayrityksen taustalla oli kesällä 2016 tehty 3,55 miljardin Yhdysvaltain dollarin kauppa, jolla Thomson Reuters myi osan toiminnoistaan kanadalaiselle pörssiyhtiö Onexille ja singaporelaiselle (toisen lähteen mukaan hongkongilaiselle), aasialaisia asiakkaita palvelevalle sijoitusyhtiö Baring Private Equity Asialle. Kaupan seurauksena Thomson Reutersilta ostetulle Intellectual Property & Science -liiketoimintayksikölle annettiin uusi nimi: Clarivate Analytics.


title: Rio de la Plata (1898)

text: Rio de la Plata oli Espanjan laivaston vuonna 1898 vesillelaskettu teräsrunkoinen panssarikansiristeilijä.


title: Rio de la Plata (1898)

text: Argentiinan ja Uruguayn espanjalaissyntyisten asukkaiden rahoittama alus tilattiin Normandilta Le Havresta Ranskasta, missä köli laskettiin vuonna 1896. Alus laskettiin vesille 17. syyskuuta 1898 ja se valmistui vuonna 1900.


title: Rio de la Plata (1898)

text: Ensimmäisessä maailmansodassa alus oli jo vanhentunut ja se muutettiin miinalaivaksi. Alus oli vuodesta 1921 alkaen vesilentokoneiden emälaivana Barcelonassa, kunnes se poistettiin palveluksesta vuonna 1931.


title: Frédérick Gaudreau

text: Frédérick Gaudreau (s. 1. toukokuuta 1993 Bromont, Québec, Kanada) on kanadalainen jääkiekkoilija, joka pelaa NHL-joukkue Nashville Predatorsin organisaatiossa. Hän on pelipaikaltaan keskushyökkääjä, mutta Gaudreau osaa pelata myös laidassa. "The Sports Forecaster" -sivuston mukaan hän on työteliäs hyökkääjä, jonka taitotaso on myös kehittynyt viime vuosina. Gaudreaulla on myös johtajaominaisuuksia ja hän pelaa kohtalaisen hyvää kahden suunnan peliä. Gaudreau ei kuitenkaan ole kovin isokokoinen, mikä vaikeuttaa hänen fyysistä pelaamistaan varsinkin sentterinä NHL-tasolla. Gaudreau laukoo oikealta.


title: Frédérick Gaudreau

text: Gaudreau pelasi vuosina 2009–2011 Québecin paikallisia juniorisarjoja Magog Cantonniersin paidassa. Kaudella 2010–2011 hän toimi joukkueensa kapteenina. Kaudeksi 2011–2012 Gaudreau siirtyi QMJHL-joukkue Shawinigan Cataractesiin. Joukkue osallistui kauden päätteeksi isäntäjoukkueena Memorial Cup -lopputurnaukseen, jonka Cataractes voitti. Kaudella 2012–2013 Gaudreau oli joukkueen paras syöttäjä ja toiseksi paras pistemies Peter Sakarisin jälkeen tehoilla 13+30=43.


title: Frédérick Gaudreau

text: Kaudella 2013–2014 Gaudreau oli tehoilla 13+18=31 Cataractesin paras maalintekijä Alexis D’Aoustin kanssa ja hän jakoi joukkueen sisäisen maalipörssin toisen sijan Kris Hodgen kanssa edellään vain Anthony Beauvillier, vaikka Gaudreau kaupattiinkin jo marraskuussa 2013 Drummondville Voltigeursiin vaihdossa kesän 2015 ensimmäisen kierroksen ja kesän 2014 toisen kierroksen varausvuoroon sekä Antoine Kilanowskin oikeuksiin. Hän nousi Voltigeursin varakapteeniksi ja teki QMJHL:n runkosarjassa kaikkiaan 71 tehopistettä. Pudotuspeleissä Gaudreau oli joukkueen paras maalintekijä ja jakoi Voltigeursin sisäisen pistepörssin voiton Jérôme Verrierin kanssa tehoilla 10+4=14. Hänet palkittiin kauden päätteeksi QMJHL:n urheiluhenkisimpänä pelaajana Frank J. Selke Memorial Trophylla.


title: Frédérick Gaudreau

text: Kesäkuussa 2014 Gaudreau teki vuoden mittaisen AHL-sopimuksen Milwaukee Admiralsin kanssa. Hän osallistui samana syksynä seuran emojoukkueen, NHL-joukkue Nashville Predatorsin harjoitusleirille. Gaudreaun tulokaskausi AHL:ssä toi 43 runkosarjaottelussa tehot 4+7=11. Hän pelasi tammi–helmikuun 2015 vaihteessa myös 14 ottelua ECHL-joukkue Cincinnati Cyclonesin vahvuudessa. Toukokuussa 2015 Gaudreau teki Admiralsin kanssa vuoden mittaisen jatkosopimuksen. Hän osallistui syksyllä 2015 taas Predatorsin NHL-joukkueen harjoitusleirille. Gaudreau pelasi kauden 2015–2016 kokonaan Admiralsin vahvuudessa ja oli joukkueen kolmanneksi paras pistemies tehoilla 15+27=42. Hän pelasi kauden aikana myös ssa. Tammikuussa 2016 Gaudreau teki kaksivuotisen tulokassopimuksen Predatorsin kanssa. Hän ei saanut loppukaudella kuitenkaan kutsua seuran NHL-vahvuuteen.


title: Frédérick Gaudreau

text: Syksyn 2016 harjoitusleirin päätteeksi Nashville Predators lähetti Gaudreaun Milwaukee Admiralsin AHL-joukkueen vahvuuteen. Hän pelasi siellä suurimman osan kaudestaan ja oli joukkueen toiseksi paras maalintekijä ja neljänneksi paras pistemies tehoilla 23+25=48. Helmikuussa 2017 Gaudreau valittiin AHL:n viikon pelaajaksi. Neljännesvälierissä hän oli Admiralsin paras pistemies ja maalintekijä tehoilla 3+1=4. Gaudreau teki NHL-debyyttinsä 22. lokakuuta 2016 Pittsburgh Penguinsia vastaan. Hän sai ottelussa jääaikaa 9.01 minuuttia. Gaudreau pelasi runkosarjassa kaikkiaan yhdeksän NHL-ottelua tehden yhden syöttöpisteen.


title: Frédérick Gaudreau

text: Gaudreau kutsuttiin Predatorsin vahvuuteen viidenteen konferenssifinaaliotteluun, kun Ryan Johansen oli loukkaantunut. Hän teki NHL-uransa avausmaalin ensimmäisessä Stanley Cup -finaaliottelussa 29. toukokuuta 2017 vieraissa Pittsburgh Penguinsia vastaan, jolloin Gaudreau tasoitti ottelun 3–3:een. Predators hävisi ottelun kuitenkin lukemin 5–3. Seuraavan osumansa hän teki kotona kolmannessa finaaliottelussa 3. kesäkuuta 2017, jolloin Gaudreaun osuma jäi Predatorsin 5–1-voittoon päättyneen ottelun ratkaisumaaliksi. Hänet valittiin ottelun kolmostähdeksi. Gaudreau ratkaisi joukkueelleen voiton myös seuraavassa ottelussa 5. kesäkuuta 2017, jolloin hänen osumansa jäi Predatorsin 4–1-voittoon päättyneen ottelun ratkaisumaaliksi. Gaudreau valittiin taas ottelun kolmostähdeksi. Hänestä tuli kaikkien aikojen toinen NHL-uransa kolme ensimmäistä maalia Stanley Cup -finaaleissa tehnyt pelaaja keväällä 1944 samaan yltäneen Johnny Harmsin jälkeen. Gaudreaun jälkimmäisenä ratkaisema voitto tasoitti ottelusarjan 2–2:een, mutta mestaruuden vei lopulta kuitenkin Penguins otteluvoitoin 4–2.


title: Frédérick Gaudreau

text: Heinäkuussa 2017 Gaudreau teki kolmivuotisen ja kahden miljoonan dollarin arvoisen jatkosopimuksen Nashville Predatorsin kanssa. Hänen sopimuksensa kaksi ensimmäistä vuotta ovat kaksisuuntaisia ja kolmas vuosi yksisuuntainen. Syksyn harjoitusleirin päätteeksi hänet lähetettiin Admiralsin vahvuuteen. Kolmen siellä pelatun ottelun jälkeen Predators kutsui Gaudreaun NHL-vahvuuteensa ensimmäisen kerran kauden aikana.


title: Uganda (Commonwealth realm)

text: Uganda oli Commonwealth realm vuosina 1962–1963. Kun Britannian valta loppui vuonna 1962, Uganda Independence Act 1963 muutti Ugandan protektoraatin itsenäiseksi valtioksi nimeltä Uganda, joka piti Britannian monarkin, kuningatar Elisabet II:n, maan valtionpäämiehenä.


title: Uganda (Commonwealth realm)

text: Kuningatarta Ugandassa edusti Ugandan kenraalikuvernööri. Ugandan ollessa Commonwealth realmina yksi kenraalikuvernööri ehti edustaa kuningatar Elisabetia: Sir Walter Coutts, joka toimi virassa 9. lokakuuta 1962 – 9. lokakuuta 1963.


title: Uganda (Commonwealth realm)

text: Milton Obote toimi tänä aikakautena virassa Ugandan pääministerinä sekä hallituksen päämiehenä.


title: Uganda (Commonwealth realm)

text: Uganda hyväksyi uuden perustuslain vuonna 1963, joka kumosi monarkian. Ugandasta tuli tämän jälkeen yksi Kansainyhteisön tasavalloista.


title: Leo (albumi)

text: Leo on suomalaisen laulaja-lauluntekijä Leo Stillmanin 13. lokakuuta 2017 julkaistu esikoisalbumi. Albumin on tuottanut Aki Sihvonen. Albumi sijoittui Suomen viralliselle albumilistalle kolmeksi viikoksi, parhaimmillaan 24:nneksi.


title: Energia Intiassa

text: Energia Intiassa käsittelee Intian energiantuotantoon ja -kulutukseen liittyviä asioita.


title: Energia Intiassa

text:
Hiili on Intian suurin energianlähde. Hiilivoimaloiden määrä on ollut tasaisessa kasvussa. Vuonna 2017 hiilen osuus energiantuotannosta oli noin 60 prosenttia.
Uusiutuvan energian tuotanto Intiassa keskittyy aurinkovoimaan, jonka tuotanto oli 14,7 GW syyskuussa 2017. Intian tavoite on kasvattaa aurinkovoiman määrä 100 gigawattiin vuoteen 2022 mennessä, ja koko uusiutuvan energian tuotanto 175 gigawattiin Aurinkovoiman tuotanto on Intiassa ennätyksellisen halpaa. Tavoite asetettiin Pariisin ilmastokokouksessa.
Vuonna 2016 ydinvoimaa tuotettiin intiassa 6,4 GW ja vesivoimaa 44,4 GW.


title: Energia Intiassa

text: Sähkönjakelu Intian kyliin saavutti välitavoitteensa 2018, kun viimeiseenkin kylään saatiin sähkö.


title: It’s On (Dr. Dre) 187um Killa

text: It’s On (Dr. Dre) 187 Killa on rap-artisti Eazy-E:n toinen EP, joka julkaistiin vuonna 1993. EP nousi Yhdysvalloissa Billboard 200 -listan viidennelle sijalle, ja se saavutti kaksinkertaisen platinarajan vuonna 1994. Levyllä vierailee muun muassa Above the Law -yhtyeen jäsen Cold 187um ja Eazyn suojatti B.G. Knocc Out.


title: It’s On (Dr. Dre) 187um Killa

text: "It’s On (Dr. Dre) 187 Killa" oli vastaus Dr. Dren "The Chronic" -albumille, joka julkaistiin vuonna 1992. Kaksikko oli ajautunut julkiseen konfliktiin heidän entisen N.W.A. -ryhmänsä hajottua vuonna 1991.


title: Regulate... G Funk Era, Pt. II

text: Regulate... G Funk Era, Pt. II on rap-artisti Warren G:n ensimmäinen EP-levy, joka julkaistiin vuonna 2015. Se on jatko-osa Warren G:n vuonna 1994 julkaistulle debyyttialbumille. EP:llä käytettiin vuonna 2011 edesmenneen Nate Doggin ennen julkaisemattomia äänitteitä.


title: Kaba

text: Kaba voi viitata:


title: Kirjallisuusvuosi 1916

text: Kirjallisuusvuosi 1916 käsittelee vuoden 1916 tärkeitä kirjallisuuden tapahtumia, uutisia ja julkistuksia.


title: Ketil Bjørnstad

text: Ketil Bjørnstad (s. 25. huhtikuuta 1952 Oslo, Norja) on norjalainen pianisti, säveltäjä ja kirjailija. Hän on merkittävimpiä norjalaisia prosaisteja ja on ollut 1970-luvulta alkaen norjalaisen kulttuurielämän merkittävä hahmo. Hän osallistuu julkiseen keskusteluun yhteiskunnallisista aiheista.


title: Ketil Bjørnstad

text: Bjørnstad piti ensikonserttinsa pianistina 1971 ja julkaisi runoilijana esikoiskokoelmansa "Alene ut" 1972. Romaanitrilogiassa "Drift" (1996), "Drømmen om havet" (1996) ja "Veien til Dhaka" (1997) hän käsittelee oman sukupolvensa petosta niin poliittisella, ympäristökysymysten kuin henkilökohtaisellakin tasolla. Samaan aikaan tapahtui hänen kansainvälinen läpimurtonsa modernin jazzin ja nykymusiikin alalla sekä pianistina että säveltäjänä.


title: Ketil Bjørnstad

text: Bjørnstad on kirjoittanut elämäkertoja Norjan kulttuurielämän keskeisistä hahmoista. Hänen teoksiaan on käännetty useille kielille. Arne Treholtin oikeudenkäynnin aikana hän kyseenalaisti oikeusprosessin ja oli sitä mieltä, että Treholt tuomittiin syyttömänä.


title: Kirjallisuusvuosi 1915

text: Kirjallisuusvuosi 1915 käsittelee vuoden 1915 tärkeitä kirjallisuuden tapahtumia, uutisia ja julkistuksia.


title: Alfonso XII -luokka

text: Alfonso XII -luokka oli Espanjan laivaston kolmen 1880-luvulla valmistetun aluksen muodostama risteilijäluokka.


title: Alfonso XII -luokka

text: Luokan aluksilla oli kolme mastoa ja kaksi savuhormia. Alukset olivat panssaroimattomia, mutta niiden rungot valmistettiin ranskalaistyylisen kennomaisesti kahdellatoista vesitiiviillä laipiolla. Ferrolissa valmistetut alukset olivat samalla telakan ensimmäiset teräsrunkoiset alukset. Alusten valmistuminen kesti pitkään, nimikkoaluksen valmistumista viivästytti materiaalien saanti ja meni kymmenen vuotta kölilaskusta palvelukseenottoon.


title: Alfonso XII -luokka

text: Siirtomaapalvelukseen suunniteltujen alusten pääaseina oli Hontorian valmistamat tykit, jotka asennettiin hyllyille. Kiinteät torpedoputket oli asennettu kyljille siten, että yksi keulaan ja toinen perään.


title: Reina Regente (1906)

text: Reina Regente oli Espanjan laivaston vuonna 1906 vesillelaskettu panssarikansiristeilijä.


title: Reina Regente (1906)

text: Alus oli 102,71 metriä pitkä ja sen leveys oli 16,12 ja syväys 6,06 metriä. Aluksen uppouma oli 5 287 tonnia. Propulsiojärjestelmä koostui kahdesta triple expansion -höyrykoneesta, jotka tuottivat 15 000 ihp:tä. Hiilikäyttöiset kattilat, joiden määrä ja tyyppi ei ole tiedossa, oli kytketty kolmeen savuhormiin. Hiiltä aluksella oli varastoituna 1 200 tonnia. Suunniteltu maksiminopeus oli 20 solmua. Aluksella oli 497 hengen miehistö.


title: Reina Regente (1906)

text: Aluksen pääaseina oli kymmenen 140 millimetrin tykkiä, joista neljä oli asennettu kaksoistorneihin perään ja keulaan. Loput kuusi tykkiä oli asennettu kasematteihin yläkannelle. Apuaseina oli kaksitoista kuuden naulan pikatykkiä ja kaksi yhden naulan tykkiä. Aseistuken täydensivät kahdeksan konekivääriä ja kolme torpedoputkea.


title: Reina Regente (1906)

text: Aluksen suojana oli 89 millimetrin panssarikansi. Tulenjohtotornin suojana oli saman vahvuinen panssari. Pääaseiden kilpien paksuus oli 76 millimetriä.


title: Reina Regente (1906)

text: Alus tilattiin vuonna 1896 Ferrolista, missä köli laskettiin vuonna 1899. Alus laskettiin vesille 20. syyskuuta 1906 ja otettiin palveluksen vuonna 1908. Espanjan kärsittyä tappion sodassa Yhdysvaltoja vastaan maan talous oli liian heikko laivaston laajentamiseksi, minkä seurauksena alus oli viimeinen valmistunut risteilijä pariin vuosikymmeneen.


title: Reina Regente (1906)

text: Alus vieraili Britteinsaarilla vuonna 1911 osallistuen Yrjö V:n kruunajaisten yhteydessä 24. kesäkuuta pidettyyn laivastokatselmukseen Spitheadissä. Alus oli 15. marraskuuta Gibraltarilla Yrjö V:n vieraillessa alueella matkalla Intiaan.


title: Reina Regente (1906)

text:
Espanja pysyi puolueettomana ensimmäisessä maailmansodassa ja aluksen palvelus sodan aikana oli toimia koululaivana ja erilaisilla purjehduksilla merentakaisille alueille.
Alus poistettiin alusrekisterista vuonna 1926 ja romutettiin.


title: Charkhi Dadrin lento-onnettomuus

text: Charkhi Dadrin lento-onnettomuus tapahtui tiistaina 12. marraskuuta 1996 kello 18.40, kun laskussa ollut Kazakstan Airlinesin lento 1907 törmäsi nousussa olleeseen Saudi Arabian Airlinesin lentoon SV763. Yhteensä 349 ihmistä menetti henkensä. Kyseessä on historian pahin ilmassa tapahtunut lentokoneiden yhteentörmäys.


title: Charkhi Dadrin lento-onnettomuus

text: Lento 763 lähti Delhistä kello 18.32 nousten lentopinnalle 100, jolloin lennonjohto antoi koneelle luvan nousta pinnalle 140. Lento 1907 raportoi olevansa noin 119 kilometrin päässä kentästä. Koska lento 1907 lähestyi vastapäätä, lennonjohto käski lennon 763 pitää lentopinta 140 ja odottaa. Lennon 1907 ollessa 74 kilometrin päässä kentästä lennonjohto käski konetta pitämään pinta 150 varoittaen liikenteestä suoraan edessä. Myöhemmin lennonjohto varoitti uudelleen liikenteestä 20,9 kilometrin päässä, saamatta vastausta. Lento 1907 laskeutui 4 350 metriin ja sekuntien päästä 93 metriä alemmas.


title: Charkhi Dadrin lento-onnettomuus

text: Lennon 1907 perämies ja lentomekaanikko käskivät kapteenia nousemaan. Kone ei ehtinyt nousta, ja törmäsi lennon 763 perään vasemmalta puolelta. Molemmat koneet putosivat pellolle. Neljä ihmistä selvisi lennolta 763 ja kaksi lennolta 1907. Kaikki kuusi ihmistä menehtyivät myöhemmin.


title: Charkhi Dadrin lento-onnettomuus

text: Onnettomuuden aiheutti lennon 1907 luvaton laskeutuminen määrätyn lentopinnan alle, sekä epäonnistuminen nostaa konetta ennen törmäystä. Tämä johtui kapteenin heikoista englannintaidoista.


title: Alfonso XII (1887)

text: Alfonso XII oli Espanjan laivaston vuonna 1877 vesillelaskettu Alfonso XII -luokan risteilijä.


title: Alfonso XII (1887)

text: Alus tilattiin Ferrolista, missä köli laskettiin elokuussa 1881. Alus laskettiin vesille 21. syyskuuta 1887 ja otettiin palveluksen vuonna 1891.


title: Alfonso XII (1887)

text: Vuonna 1897 alus oli ankkurissa Havanassa Kuubassa amiraali Vincente Manterolan lippulaivana, mutta se ei ollut purjehduskelpoinen ilman huoltoa. Lisäksi osa aluksen tykeistä oli siirretty maihin rannikkolinnakkeisiin, joita siirrettiin lisää Espanjan ja Yhdysvaltain välisen sodan uhan lisääntyessä "USS Mainen" tuhouduttua Havannassa 15. helmikuuta 1898.


title: Alfonso XII (1887)

text: Satamaan sidottu alus ei juurikaan osallistunut sotaan. Sotatoimien päätyttyä elokuussa 1898 alus palasi Espanjaan, missä se poistettiin palveluksesta vuonna 1900. Alus myytiin vuonna 1907.


title: Tiina Vainikainen

text: Tiina Vainikainen (s. 16. tammikuuta 1990 Iisalmi) on suomalainen säveltäjä, sanoittaja ja muusikko. Hän on toiminut myös vierailevana artistina taiteilijanimellä Tiana ja kirjoittaa Biisintekijän Päiväkirjat -nimistä blogia ammattilauluntekijän elämästä.


title: Tiina Vainikainen

text: Biisintekemisen Vainikainen aloitti jo varhain lapsena ja ensimmäiset omat sävellykset syntyivät poikkihuilulla, jota hän soitti 6-vuotiaasta lähtien. Myöhemmin mukaan tulivat piano ja kitara, joissa hän on itseoppinut. Vainikainen valmistui Jyväskylän Konservatoriosta muusikoksi, pääaineenaan pop/jazz -laulu, vuonna 2010.


title: Tiina Vainikainen

text: Syksyllä 2015 Vainikainen lähetti itse tekemiään demoja tuottaja MGI:lle ja tämän seurauksena solmi pian kustannussopimuksen M-Eazy Music Publishingin sekä HMC Publishingin kanssa keväällä 2016. Vainikaisen ensimmäinen kustannettu julkaisu ja läpimurtobiisi, Evelinan Sireenit, julkaistiin 31. maaliskuuta 2016 ja se nousi lähes suoraan Suomen Spotifyn Top50-listan ykköseksi. Vuoden 2016 aikana Vainikainen sai Sireenien lisäksi kappaleillaan vielä neljä muuta Spotifyn ykkössijaa.


title: Tiina Vainikainen

text: Vainikainen on säveltänyt ja sanoittanut kappaleita muun muassa Evelinalle, Nikke Ankaralle, Laura Närhelle, Samuli Edelmannille, Profeetoille ja Roope Salmiselle & Koirille. Biisinkirjoittamisen lisäksi hän laulaa mm. kappaleissa Läikkyy (Arttu Lindeman), Mona Lisa (Nikke Ankara) ja Jatkoajalle (Tuomas Kauhanen). Vainikainen oli ehdolla Suomen Musiikkikustantajien vuoden kevyen musiikin tekijäksi vuonna 2017 sekä 2018.


title: Reina Cristina (1887)

text: Reina Cristina oli Espanjan laivaston vuonna 1877 vesillelaskettu Alfonso XII -luokan risteilijä.


title: Reina Cristina (1887)

text: Alus tilattiin Ferrolista. Alus laskettiin vesille 2. toukokuuta 1887.


title: Reina Cristina (1887)

text: Alus oli kotivesillä, kunnes se vuonna 1894 siirrettiin Aasian laivueeseen suojaamaan Karoliineja Saksan aiheuttamalta uhalta. Alus oli laivueen lippulaivana.


title: Reina Cristina (1887)

text: Filippiinien noustua kapinaan vuonna 1896 alus osallistui sotatoimiin kapinoitsijoita vastaan. Alus oli Tyynenmeren laivueen komentajan kontra-amiraali Patricio Montojo de Pasaronin lippulaiva Manilassa, kun sota Yhdysvaltoja vastaan alkoi huhtikuussa 1898. Laivue lähti 25. huhtikuuta Manilanlahdelta Subicinlahteen, jossa Montojo odotti saavansa paremman suojan mahdollisessa hyökkäyksessä miinoituksista ja rannikkolinnakkeista. Miinoitukset oli kuitenkin pääosin laskematta ja linnakkeet rakentamatta.


title: Reina Cristina (1887)

text: Laivue lähti 29. huhtikuuta Cañacaonlahdelle, jossa Yhdysvaltain laivaston kommodori Deweyn johtama Aasian laivue yllätti Montojon. Seuranneessa taistelussa "Reina Cristina" upposi.


title: Reina Mercedes (1887)

text: Reina Mercedes oli Espanjan laivaston vuonna 1877 vesillelaskettu Alfonso XII -luokan risteilijä.


title: Reina Mercedes (1887)

text: Alus tilattiin Cartagenasta. Alus laskettiin vesille 9. syyskuuta 1887.


title: Reina Mercedes (1887)

text: Alus oli koulutuslaivueessa kotivesillä, kunnes se vuonna 1893 siirrettiin Karibianmerelle. Aluksesta tehtiin Kuuban vesillä olleen laivueen lippulaiva.


title: Reina Mercedes (1887)

text: Espanjan ja Yhdysvaltain välisen sodan alettua huhtikuussa 1898 alus oli Santiago de Cuban satamassa odottamassa huoltoa, koska seitsemän kymmenestä kattilasta oli toimintakunnottomia. Yhdysvaltain laivasto aloitti 27. toukokuuta 1898 sataman piirityksen, joka kesti 37 vuorokautta. Piirittävät Yhdysvaltain laivaston alukset tulittivat 6. kesäkuuta satamaa, jolloin "Reina Mercedesiin" osui 35 kranaattia. Aluksella syttyi kaksi tulipaloa ja aluksen kannella sai surmansa komentaja Emilio Acosta y Eyermann, joka oli samalla ensimmäinen sodassa surmansa saanut espanjalaisupseeri.


title: Reina Mercedes (1887)

text: Laivaston komentaja Cervera määräsi sotalaivat yrittämään saarron läpäisyä, mutta "Reina Mercedes" oli niin huonossa kunnossa ettei se kyennyt pyrkimään merelle. Laivasto pyrki 3. heinäkuuta merelle, mutta tuhoutui Santiago de Cuban taistelussa. Seuraavana päivänä alus pyrki upottautumaan, mutta Yhdysvaltain laivaston alukset "USS Massachusetts" ja "USS Texas" havaitsivat aluksen ja avasivat tulen. Aluksen miehistö sai aluksen kuitenkin paikalleen ja se upotettiin, mutta ankkurin petettyä siirtyi sivuun.


title: Reina Mercedes (1887)

text: Yhdysvaltain laivaston nosti hylyn 2. tammikuuta - 1. maaliskuuta 1899. Alus liitettiin korjausten jälkeen Yhdysvaltain laivastoon aseistamattomana vastaanottoaluksena nimellä "USS Reina Mercedes".


Luettelo Salon julkisista taideteoksista ja muistomerkeistä sisältää Salon kaupungissa olevat pysyvät patsaat, muistomerkit ja muistolaatat. Salon kaupunkiin on liitetty Angelniemen, Halikon, Kiikalan, Kiskon, Kuusjoen, Muurlan, Perttelin, Suomusjärven, Särkisalon ja Uskelan kunnat.


title: Luettelo Salon julkisista taideteoksista ja muistomerkeistä

text: Alue-sarakkeessa on käytetty lajittelun helpottamiseksi entisten kuntien nimiä Uskelaa lukuun ottamatta.


title: Palo Verde Nuclear Generating Station

text: Palo Verde Nuclear Generating Station on ydinvoimalaitos Arizonassa Yhdysvalloissa ja maailman ainoa ydinvoimala, joka ei sijaitse suuren vesialtaan lähellä. Jäähdytysvetensä se ottaa lähialueen jätevesistä.


title: Palo Verde Nuclear Generating Station

text: Palo Verde on nettotuotannolla mitattuna Yhdysvaltain suurin sähkövoimala. Yksikön 1 käyttölupa loppuu vuonna 2025, yksikön 2 seuraavana ja 3:n vuonna 2027.


title: Almirante Cervera (1925)

text: Almirante Cervera oli Espanjan laivaston vuonna 1925 vesillelaskettu Almirante Cervera -luokan risteilijä.


title: Almirante Cervera (1925)

text: Alus tilattiin Ferrolista, missä köli laskettiin 25. marraskuuta 1922. Alus laskettiin vesille 18. lokakuuta 1925 ja otettiin palvelukseen 15. syyskuuta 1928.


title: Almirante Cervera (1925)

text: Asturian kansannousussa alus osallistui lokakuusta 1934 alkaen rannikkokohteiden tulittamiseen. Alkuvuodesta 1936 alus osallistui tykistöharjoituksiin taistelulaiva "Jaime I":n ja sisaralustensa "Libertadin" ja "Miguel de Cervantesin" kanssa upottaen maalilaivana olleen risteilijä "Conde de Venaditon". Heinäkuussa alus siirrettiin Ferrolissa telakalle eikä se osallistunut sisällissodan ensimmäisiin meritaisteluihin.


title: Almirante Cervera (1925)

text: Espanjan sisällissodan alkaessa alus pakeni Ferroliin, missä siitä tehtiin Francolle uskollisten nationalistien laivaston komentajan amiraali Morenon lippulaiva. Alus osallistui taistelulaiva "Españan" ja hävittäjä "Velascon" kanssa Pohjois-Espanjan satamien sulkemiseen. Alus lähetettiin Gijoniin auttamaan nationalisteja, jotka olivat joutuneet piiritetyiksi Simancasin kasarmeille. Hallituksen joukot valtasivat 16. elokuuta kasarmit rynnäköllä.


title: Almirante Cervera (1925)

text: Alus poistettiin palveluksesta 31. elokuuta 1965 ja se romutettiin vuotta myöhemmin.


title: Cristóbal Colón (1896)

text: Cristóbal Colón oli Espanjan laivaston vuonna 1896 vesillelaskettu Giuseppe Garibaldi -luokan panssariristeilijä.


title: Cristóbal Colón (1896)

text: Alus tilattiin Italiasta, missä köli laskettiin vuonna 1895. Alus laskettiin vesille syyskuussa 1896 nimellä "Giuseppe Garibaldi" ja valmistui toukokuuta 1897. Espanjan osti aluksen toukokuussa 1896.


title: Cristóbal Colón (1896)

text: Alus luovutettiin Espanjalle Genovassa 16. toukokuuta 1867 ilman kymmenen tuuman tykkiä. Alus liitettiin Espanjan laivastoon. Alus upposi 3. heinäkuuta 1898.


title: Velasco-luokka

text: Velasco-luokka oli Espanjan laivaston kahdeksan 1880-luvulla valmistetun aluksen muodostama risteilijäluokka.


title: Velasco-luokka

text: Luokkaan kuului kaksi hieman toisistaan poikkeavaa alaluokka. Ensimmäiselle kahdelle alukselle asennettiin vähemmän, mutta raskaampia tykkejä. Lisäksi alukset olivat hieman nopeampia kuin loput kuusi. Alukset olivat rautarunkoisia parkkitakiloituja risteilijöitä, joilla oli yksi savuhormi.


title: Argyria

text: Argyria on sairaus, joka voi puhjeta hopean tai kolloidisen hopean pitkäaikaisesta nauttimisesta tai altistumisesta sille. Argyria aiheuttaa pysyvän harmaan tai harmaalaikkuisen värin ihoon, silmiin, sisäelimiin ja myös hermosoluihin. Sairaus on harvinainen, mutta vuosina 1802–1950 on raportoitu 365 tapausta. Joskus harvoin on todettu yhteys argyrian ja neurotoksisuuden välillä.


title: Argyria

text: Argyrian näkyvin ilmentymä on ihon siniharmaa väri. Väri voi aluksi olla pienellä ihoalueella tai värin vähäisenä muuttumisena, mutta voi lopulta peittää koko ruumiin. Joillakin voi ensimmäinen oire olla ikenien värimuutos joko harmaaksi tai ruskeaksi. Iho voi paikoin hyperpigmentoitua. Värin määrä riippuu elimistöön joutuneen hopean määrästä.


title: Argyria

text: Hopea aiheuttaa mahalaukussa kemiallisen reaktion. Hopea hajoaa ja siirtyy verenkiertoon. Ihmisen saamasta hopeasta suurin osa poistuu viikon kuluessa ulosteen ja virtsan mukana. Jos hopeaa on joutunut elimistöön niin paljon, ettei kaikki ehdi poistua, se voi varastoitua ihoon ja muihin kudoksiin, joihin sitä kertyy yhä suurempia määriä. Kun iho sitten altistuu valolle, se muuttuu siniharmaaksi.


title: Morgan Frost

text: Morgan Frost (s. 14. toukokuuta 1999 Aurora, Ontario, Kanada) on kanadalainen jääkiekkoilija, joka pelaa OHL-joukkue Sault Ste. Marie Greyhoundsissa. Hän toimii joukkueen varakapteenina. Frostilla on tulokassopimus NHL-joukkue Philadelphia Flyersin kanssa, joka varasi hänet ensimmäisellä kierroksella 27. pelaajana kesällä . Frost on pelipaikaltaan keskushyökkääjä, mutta hän osaa pelata myös laidassa.


title: Morgan Frost

text: "The Sports Forecaster" -sivuston mukaan Frost on nopea kahden suunnan hyökkääjä, joka kuuluu nopeimpiin luistelijoihin millä sarjatasolla tahansa. Frostilla on myös hyvät pelintekotaidot. Hänen tulisi kuitenkin lisätä fyysistä voimaa, eikä Frostin koko ole kaikkein optimaalisin NHL-tasolle.


title: Morgan Frost

text: Frost voitti kauden 2014–2015 päätteeksi Barrie Coltsin junioreissa OHL Gold Cupin pronssia. Sault Ste. Marie Greyhounds varasi hänet 81. pelaajana OHL:n varaustilaisuudessa 2015. Frost siirtyi joukkueeseen kaudeksi 2015–2016. Hänen ensimmäinen OHL-kautensa toi runkosarjassa 27 tehopistettä. Kaudella 2016–2017 Frost oli Greyhoundsin neljänneksi paras pistemies tehoilla 20+42=62. Hän pelasi kauden aikana myös CHL Top Prospects Gamessa.


title: Morgan Frost

text: Philadelphia Flyers varasi Frostin ensimmäisellä kierroksella 27. pelaajana . Hän teki jo saman vuoden elokuussa seuran kanssa kolmivuotisen tulokassopimuksen. Frost siirtyi kaudeksi 2017–2018 kuitenkin vielä jatkamaan pelejään Sault Ste. Marie Greyhoundsin OHL-joukkueeseen. Hän jakoi tehoilla 42+70=112 koko liigan syöttöpörssin voiton Sarnia Stingin Jordan Kyroun kanssa ja sijoittui pistepörssissä toiseksi edellään vain Windsor Spitfiresia ja Barrie Coltsia edustanut Aaron Luchuk. Frost oli myös Greyhoundsin paras maalintekijä Boris Katchoukin kanssa. Hän voitti myös koko OHL:n tehotilaston lukemalla +70. Frost valittiin 17. joulukuuta 2017 liigan viikon pelaajaksi. Hän eteni Greyhoundsin aina J. Ross Robertson Cup -finaaleihin saakka, mutta OHL:n mestaruuden vei lopulta kuitenkin Hamilton Bulldogs otteluvoitoin 4–2. Frost valittiin kauden päätteeksi liigan ensimmäiseen tähdistökentälliseen.


title: Morgan Frost

text: Myös kauden 2018–2019 Frost aloitti Sault Ste. Marie Greyhoundsin OHL-joukkueessa. Hänet nimettiin joukkueen varakapteeniksi.